
LYSETS  STI 


I  1967,  da  min  hustru  og  jeg  blev 
døbt,  gav  missionærerne  os  et 
abonnement  på  Liahona  (spansk). 
At  lære  vor  Fader  i  Himlen  at 
kende  og  at  lære  mere  om  ham  og 
føle  den  kærlighed  han  og  vor  bro- 
der og  Frelser,  Jesus  Kristus,  har 
til  os,  har  været  som  et  blidt  lys,  der 
gradvist  er  kommet  ind  i  vort  liv. 

Igennem  årene  har  artiklerne  i 
Liahona  styrket  os  meget.  At  læse 
profeternes  budskaber  har  været 
lysets  sti  til  et  bedre  liv.  Vore  tre 
børn  er  blevet  opdraget  med  evan- 
geliet. De  har  fuldført  fuldtidsmis- 
sioner  og  fortsætter  med  at  afspejle 
evangeliets  livsmåde  ved  deres  ek- 
sempler. 

I  øjeblikket  tjener  min  hustru  og 
jeg  på  Påskeøerne  (Chile  Santiago 
North  Mission).  Vi  er  taknemmeli- 
ge for  Det  Første  Præsidentskabs 
budskaber,  som  hjælper  os  med  at 
holde  os  på  lysets  sti,  og  hjælper  os 
med  at  tjene  vore  brødre  og  søstre 


her  i  Rapa-Nui.  Liahona  hjælper 
os,  når  vi  fortæller  om  frelsens  og 
det  evige  livs  budskab. 

Ældste  Pedro  Sandoval  og 
Søster  Elena  M.  Sandoval 
Rapa-Nui  gren,  Påskeøerne 


GODT  BRUGTE  PENGE 

Da  jeg  hver  måned  læser  de  posi- 
tive kommentarer  om,  hvor  vidun- 
derlige Kirkens  blade  er,  er  det 
pludselig  gået  op  for  mig,  at  vi  siger 
det  til  de  forkerte  mennesker! 
Hvad  ville  der  ske,  hvis  vi  alle,  når 
vi  havde  læst  en  god  artikel,  fortal- 
te en  ven  eller  en  eller  anden  i  war- 
det,  hvor  god  den  var?  Hvad  ville 
der  ske,  hvis  vi,  i  vore  vidnesbyrd, 
fortalte  om,  hvordan  Kirkens 
tidsskrifter  havde  påvirket  os? 
Hvad  ville  der  ske,  hvis  alle  famili- 
er i  vort  ward  abonnerede  på  Stjer- 
nen? Jeg  tror,  at  det  der  ville  ske, 
var,  at  flere  mennesker  ville  blive 


påvirket  af  evangeliets  budskab, 
mange  ville  ændre  sig  og  vore  ven- 
ner ville  kunne  føle  det,  vi  føler. 

Jeg  tror  også,  at  antallet  af  abon- 
nenter ville  blive  fordoblet.  Kom  i 
gang,  tag  udfordringen  op,  fortæl 
en  ven  om  det!  Forær  et  abonne- 
ment væk.  Det  er  de  bedste  penge, 
du  kan  bruge  på  nogen.  Til  alle 
dem,  der  arbejder  for  Kirkens 
tidsskrifter:  Bliv  ved.  I  er  fanta- 
stiske! 

Gaylyn  Shoemaker 
Auburn,  Washington 


DEN  SELVSAMME  DAG 

Jeg  nyder  virkelig  at  læse  Kir- 
kens tidsskrifter.  For  nylig  har  jeg 
haft  problemer.  Jeg  vidste,  at  jeg 
måtte  fortælle  min  biskop  om  det 
for  virkelig  at  kunne  omvende  mig. 
Jeg  kunne  ikke  opdrive  styrken  til 
at  tilstå  mine  synder  for  ham.  Så  fik 
jeg  augustnummeret  af  Tambuli. 


Det  omtalte  det  problem,  jeg 
havde,  under  „Spørgsmål  og  svar". 
Efter  jeg  havde  læst  det,  vidste  jeg, 
at  jeg  ikke  var  alene.  Den  selvsam- 
me dag  gik  jeg  til  min  biskop  og 
talte  med  ham.  Det  var  svært,  men 
artiklen  gav  mig  styrke.  Tak  til  for- 
fatterne og  til  de  unge,  som  fortalte 
om  deres  oplevelser.  Jeg  ved,  at  I  i 
sandhed  var  inspireret. 

Navn  tilbageholdt 


REDAKTØRENS 
BEMÆRKNING 

Vi  er  vore  trofaste  læsere  meget 
taknemmelige,  og  vi  opfordrer  jer 
til  at  sende  os  breve,  artikler  og  hi- 
storier. (Vær  venlig  at  skrive  jeres 
fulde  navn,  adresse,  ward  eller 
gren  og  stav  eller  distrikt).  Vi  er 
meget  glade  for  de  breve,  vi  allere- 
de har  modtaget,  og  glæder  os  til 
fremover  at  høre  fra  endnu  flere  af 
vore  læsere. 

FRA  DET 

FØRSTE  PRÆSIDENTSKAB 


En  by, 
der  ligger  på  et  bjerg 


PRÆSIDENT      GORDON      B.HINCKLEY 
FØRSTERÅDGIVER      I      DET     FØRSTE     PRÆSIDENTSKAB 


Jeg  vil  altid  huske  den  store  oplevelse,  det  var  at  være  med  ved  indvielsen 
af  templet  i  Washington.  Sammen  med  en  række  andre  stod  jeg  næsten 
en  uge  ved  indgangen  til  Washington-templet  for  at  tage  imod  de  særlige 
gæster  der  kom  for  at  se  templet.  Blandt  disse  gæster  var  De  Forenede 
Staters  førstedame,  der  var  højesteretsdommere,  senatorer  og  kongres- 
medlemmer, samt  ambassadører  fra  forskellige  lande,  præster,  folk  fra  under- 
visningssektoren samt  fremtrædende  forretningsfolk.  Efter  denne  uge,  hvor  en 
række  særligt  indbudte  besøgte  templet,  kom  der  mere  end  300000  andre  besøg- 
ende som  gik  ærbødigt  gennem  denne  hellige  bygning. 

Aviser  og  ugeblade  brugte  mange  spalter  til  omtalen  af  templet,  og  radio  og 
fjernsyn  bar  historien  om  templet  vidt  omkring.  Det  er  tvivlsomt,  om  nogen 
anden  bygning,  bygget  i  de  østlige  stater  i  USA  i  disse  år,  har  været  i  stand  til  at 
tiltrække  sig  så  meget  opmærksomhed. 

Næsten  uden  undtagelse  gav  de,  som  kom,  udtryk  for  påskønnelse  og  respekt. 
Mange  blev  dybt  rørte.  Da  De  Forenede  Staters  førstedame  forlod  templet,  sagde 
hun:  „Dette  har  virkelig  været  en  stor  oplevelse  for  mig  .  .  .  Dette  er  en  inspirati- 
on for  alle." 

Mens  jeg,  sammen  med  de  andre,  stod  i  denne  hellige  bygning  og  dag  efter  dag 
hilste  på  mange  af  verdens  mest  respekterede  mennesker,  var  der  to  tankeræk- 
ker, der  gentagne  gange  kom  til  mig.  Den  første  vedrørte  fortiden.  Den  anden  nu- 
tiden og  fremtiden. 

Mine  tanker  gik  135  år  tilbage.  Vort  folk  opholdt  sig  dengang  hjemløse  og  fatti- 
ge i  Commerce  i  Illinois,  hvor  de  måtte  imødese  den  strenge  vinter,  som  ville 
komme.  De  var  blevet  jaget  fra  Missouri  og  var  flygtet  over  Mississippi  for  at  søge 
ly  i  Illinois.  Der  hvor  floden  slår  en  stor  bue,  havde  de  købt  et  stykke  land,  som 


„DID  SKAL  FOLKENE 
STRØMME  OG  TALRIGE 
FOLKESLAG  VANDRE: 

,KOM,  LAD  OS  DRAGE 
TIL  HERRENS  BJERG, 
TIL  JAKOBS  GUDS  HUS; 
HAN  SKAL  LÆRE  OS 
SINE  VEJE,  SÅ  VI  KAN 
GÅ  PÅ  HANS  STIER"  " 
(ESAJAS  2:3). 

lå  meget  smukt,  men  som  var  så  sumpet,  at  et  okseforspand 
ikke  kunne  krydse  det  uden  at  sidde  fast  i  mudderet.  Ved 
store  anstrengelser  og  ofre  skulle  dette  stykke  land  blive  til 
det  skønne  Nauvoo.  Men  i  1839  var  det  stadig  Commerce,  et 
samlingssted  for  de  tusinder,  som  var  blevet  fordrevet  fra 
deres  hjem  og  nu  intet  andet  sted  havde  at  være.  De  havde 
ladt  frugten  af  års  arbejde  bag  sig  -  huse  og  lader,  kirker  og 
administrationsbygninger  og  ikke  mindst  hundreder  af 
produktive  gårde.  Og  begravet  i  Missouris  jord  efterlod  de 
sig  de  af  deres  kære,  som  var  blevet  dræbt  af  den  ondsinde- 
de pøbel.  Uden  ejendom  og  ude  af  stand  til  at  få  erstatning 
fra  Missouri,  besluttede  de  sig  til  at  anmode  præsidenten 
for  De  Forenede  Stater  og  kongressen  om  hjælp.  Joseph 
Smith  og  Elias  Highbee  tog  til  Washington. 

De  forlod  Commerce  den  20.  oktober  1839  i  en  hestetruk- 
ken vogn  og  ankom  til  Washington  frem  uger  senere.  De  til- 
bragte det  meste  af  den  første  dag  med  at  finde  et  logi,  som 
de  havde  råd  til  at  betale.  I  et  brev  til  Hyrum  Smith  skrev 
de:  „Det  er  lykkedes  os  at  finde  så  billigt  et  logi,  som  det  nu 
kan  lade  sig  gøre  i  en  by  som  denne"  {History  ofthe  Church 
of  Jesus  Christ  of  Latter-day  Saints,  4:40). 

De  besøgte  De  Forenede  Staters  præsident,  Martin  Van 
Buren,  og  forelagde  deres  sag.  Han  svarede:  „Mine  herrer, 
Deres  sag  er  en  retfærdig  sag,  men  jeg  kan  intet  gøre  for 
Dem  .  .  .  Hvis  jeg  støtter  Dem,  vil  jeg  miste  hver  eneste  stem- 
me i  Missouri"  (History  ofthe  Church,  4:80). 

De  ankede  derpå  sagen  til  kongressen.  I  løbet  af  de  fru- 
strerende uger,  der  fulgte,  vendte  Joseph  tilbage  til  Com- 
merce, det  meste  af  vejen  til  hest.  Dommer  Highbee  blev  til- 
bage for  at  tale  deres  sag,  men  alligevel  endte  det  med,  at 
han  fik  at  vide,  at  kongressen  intet  ville  gøre. 

Hvor  langt  er  Kirken  dog  ikke  nået,  hvad  offentlighedens 
respekt  og  tillid  angår  siden  1839,  hvor  Joseph  Smith  blev 
afvist  i  Washington,  og  1974,  hvor  Kirken  og  dens  tempel 
blev  budt  velkommen  og  æret!  Dette  er  kort  fortalt  første  og 
sidste  kapitel  af  det,  mine  tanker  beskæftigede  sig  med  i  de 
dejlige  dage,  jeg  tilbragte  i  Washington-templet. 

Mellem  disse  to  kapitler,  det  første  og  sidste,  findes  en 


række  af  andre  kapitler,  der  fortæller  om  Josephs  og  Hy- 
rums  død  den  trykkende  27.  juni  1844;  om  Nauvoos  øde- 
læggelse; om  lange  vogntog,  der  krydsede  floden  og  kom  ind 
i  Iowa-territoriet;  om  lejrene  i  sneen  og  mudderet;  det 
skæbnesvangre  forår  i  1846;  om  Winterquarters  i  Missouri, 
og  om  den  sorte  død,  febersygdommene  og  pesten,  der  tyn- 
dede ud  i  deres  rækker;  om  opfordringen  til  mændene  om 
at  slutte  sig  til  hæren,  en  opfordring  fra  den  selv  samme  re- 
gering, der  tidligere  havde  vendt  det  døve  øre  til  deres  bøn- 
ner; om  vejen,  der  var  markeret  med  grave  langs  Elkhorn, 
Plattefloden  og  Sweetwater,  via  South  Pass  og  derfra  til 
Saltsø-dalen;  om  de  titusinder,  der  forlod  de  østlige  stater 
og  England  for  at  gå  den  lange  vej,  nogle  med  håndkærrer 
og  nogle,  der  døde  i  Wyomings  vinter;  om  den  endeløse  ryd- 
ning af  bynker  i  Utahbjergenes  dale;  om  gravningen  af  kilo- 
meterlange grøfter  for  at  lede  vand  til  den  tørstige  jord;  om 
års  forfølgelse  på  grund  af  hykleri;  om  fratagelse  af  borger- 
skab ved  love  vedtaget  af  det  samme  Washington  og  hånd- 
hævet af  sheriffer,  der  blev  udsendt  fra  regeringen  i 
Washington.  Dette  er  nogle  af  kapitlerne  i  vor  storslåede  hi- 
storie. 

Jeg  takker  Gud,  at  disse  hårde  tider  er  overstået.  Jeg  er 
taknemmelig  for  dem,  som  forblev  trofaste,  mens  de  gen- 
nemgik disse  hårde  prøver.  Hvilken  pris  -  hvilken  forfær- 
delig pris  måtte  de  ikke  betale,  en  pris,  som  vi  nyder  godt  af. 
Det  må  vi  aldrig  glemme,  brødre  og  søstre.  Tak  til  dem,  som 
ved  deres  liv  siden  har  gjort,  at  dette  folk  nyder  et  større 
mål  af  respekt.  Tak  for  en  bedre  tid  med  større  forståelse  og 
med  en  større  og  mere  gavmild  påskønnelse  af  Jesu  Kristi 
Kirke  af  Sidste  Dages  Hellige. 

Dette  var  mine  tanker,  da  jeg  hilste  på  mange  af  de  tusin- 
der, der  kom  til  Washington-templet  med  nysgerrighed  og 
som  forlod  det  igen  med  påskønnelse,  nogle  med  tårer  i 
øjnene. 

Men  disse  tanker  havde  i  høj  grad  med  fortiden  at  gøre. 
Der  var  andre  tanker  om  nutiden  og  fremtiden.  En  dag, 
hvor  jeg  kom  kørende  ad  motorringvejen,  så  jeg  med  samme 
undren,  som  alle,  der  kommer  kørende  ad  denne  vej,  de 

TABET 
AF  PIONER- 
TEMPLERNE 
SOM  F.EKS. 
TEMPLET  1 
NAUVOO  OG  I 
KIRTLAND, 
SAMT 

FORKASTELSEN 
OG  FORFØLGEL- 
SEN AF  DE 
FØRSTE 
HELLIGE,  SES 
I  STOR 

KONTRAST  TIL 
DEN  STØRRE 
FORSTÅELSE 
OG  ØGEDE 
PÅSKØNNELSE, 
SOM  KIRKEN 
NYDER  GODT 
AF  I  DAG. 

blanke  tårne  på  Herrens  hus,  der  rejser  sig  fra  en  bakketop 
midt  i  skoven.  Jeg  kom  til  at  tænke  på  nogle  ord  fra  skriften, 
ord,  der  blev  udtalt  af  Herren,  da  han  stod  på  bjerget  og  un- 
derviste folket.  Han  sagde: 

„En  by,  der  ligger  på  et  bjerg,  kan  ikke  skjules. 

Man  tænder  heller  ikke  et  lys  og  sætter  det  under  en 
skæppe,  men  på  en  lysestage;  så  skinner  det  for  alle  dem, 
som  er  i  huset. 

Således  skal jferes  lys  skinne  for  menneskene,  for  at  de  må 
sejeres  gode  gerninger  og  prisejeres  Fader,  som  er  i  Himle- 
ne" (Matt  5:14-16,  fremhævelse  tilføjet). 

Hele  dette  folk  er  blevet  en  by,  der  ligger  på  et  bjerg  og 
ikke  kan  skjules.  Vi  bliver  sårede,  når  et  menneske,  som  er 
medlem  af  Kirken  bliver  involveret  i  kriminalitet,  og  den 
offentlige  presse  er  hastig  til  at  gøre  opmærksom  på,  at  han 
er  mormon.  Vi  siger  til  os  selv,  at  hvis  han  havde  været  med- 
lem af  en  hvilken  som  helst  anden  kirke,  ville  det  ikke  være 
blevet  nævnt. 

Men  er  dette  ikke  i  virkeligheden  en  indirekte  kompli- 
ment til  vort  folk?  Verden  forventer  noget  bedre  af  os,  og 
når  et  menneske  blandt  os  vakler,  er  pressen  hurtig  til  at 
nævne  det.  Vi  er  i  sandhed  blevet  en  by,  der  ligger  på  et 
bjerg,  så  verden  kan  se  den.  Hvis  vi  skal  blive  det,  som  Her- 
ren ønsker,  må  vi  i  sandhed  blive  „et  kongeligt  præsteskab, 
et  helligt  folk,  et  ejendomsfolk,  for  at  (vi)  skal  forkynde 
hans  guddomskraft,  som  kaldte  (os)  fra  mørket  til  sit  under- 
fulde lys"  (1  Pet.  2:9). 

Medmindre  verden  ændrer  kurs  og  bevæger  sig  bort  fra 
det,  der  nu  er  tendensen  (og  det  er  næppe  sandsynligt),  og 
hvis  på  den  anden  side  vi  vedbliver  med  at  følge  profeternes 
lærdomme,  så  vil  vi  i  stadig  højere  grad  blive  et  særligt  folk, 
som  verden  vil  lægge  mærke  til.  F.eks:  Efterhånden  som 
samhørigheden  i  familien  forsvinder  under  verdens  indfly- 
delse, vil  vort  synspunkt  med  hensyn  til  familiens  hellighed 
derimod  blive  mere  og  mere  bemærkelsesværdig,  hvis  vi  vel 
at  mærke  har  den  fornødne  tro  til  at  bibeholde  denne  ind- 
stilling. 

Efterhånden  som  den  mere  eftergivende  indstilling  med 


hensyn  til  sex  fortsat  breder  sig,  vil  Kirkens  lærdomme, 
som  er  blevet  prædiket  i  mere  end  halvandet  århundrede, 
blive  mere  og  mere  enestående  og  afvigende  for  mange. 

Efterhånden  som  indtagelsen  af  alkohol  og  misbruget  af 
narkotika  hvert  år  øges  i  vort  samfund,  vil  vor  indstilling, 
der  blev  fastlagt  af  Herren  for  mere  end  halvandet  år- 
hundrede siden,  blive  mere  usædvanlig  set  med  verdens 
øjne. 

Efterhånden  som  regeringen  i  stadig  højere  grad  påtager 
sig  ansvaret  for  at  sørge  for  alle  menneskets  behov,  vil  uaf- 
hængigheden i  vort  sociale  program  og  den  lære,  der  ligger 
bag  dette,  få  stadig  større  og  større  betydning. 

Efterhånden  som  sabbatten  i  højere  grad  bliver  en  dag, 
hvor  folk  køber  ind  og  morer  sig,  vil  de,  som  adlyder  den 
lov,  som  blev  skrevet  af  Herrens  finger  på  Sinajbjerget  og 
bekræftet  ved  nutidig  åbenbaring,  synes  mere  og  mere  ual- 
mindeligt. 

Det  er  ikke  altid  nemt  at  leve  i  verden  uden  at  være  en  del 
af  den.  Vi  kan  ikke  leve  udelukkende  blandt  vore  egne,  og 
det  ønsker  vi  heller  ikke.  Vi  må  og  skal  blande  os  med 
andre.  Dette  kan  udmærket  gøres  på  en  taktfuld  måde.  Vi 
kan  være  fredelige  mennesker.  Vi  kan  undgå  enhver  form 
for  selvretfærdighed.  Men  vi  skal  stå  fast  på  vore  standar- 
der. Der  vil  være  en  naturlig  tendens  til  det  modsatte,  og  der 
er  mange,  der  har  givet  efter  for  den. 

I  1856,  da  de  sidste  dages  hellige  stort  set  var  alene  i  dale- 
ne mod  vest,  troede  nogle,  at  vi  var  sikre  fra  verdens  indfly- 
delse. Til  dette  svarede  præsident  Heber  C.  Kimball  fra  Det 
Første  Præsidentskab:  „Jeg  vil  gerne  sige  til  jer,  mine  brød- 
re, at  den  tid  kommer,  hvor  vi  i  disse  fredelige  dale  bliver 
blandet  med  andre  i  en  sådan  grad,  at  det  vil  blive  vanske- 
ligt at  skelne  en  hellig  fra  en,  der  er  fjende  af  Guds  folk.  Og 
så,  mine  brødre,"  fortsatte  han,  „så  skal  I  tagejer  i  vare  for 
adskillelsens  tid,  for  der  vil  ske  en  frasortering,  og  mange 
vil  falde;  for  jeg  siger  til  jer,  at  en  prøve  er  på  vej,  en  prøve, 
en  PRØVE,  og  hvem  vil  bestå  den?"  (Orson  F.  Whitney, 
Life  of  Heber  C.  Kimball,  Bookcraft,  1945,  s.  446). 

Jeg  ved  ikke  bestemt,  hvilken  slags  prøve,  der  her  er  tale 

om.  Men  jeg  er  tilbøjelig  til  at  tro,  at  tiden  er  kommet,  og  at 
prøven  består  i,  om  vi  har  evner  til  at  efterleve  evangeliet  og 
ikke  tilpasse  os  verdens  normer. 

Jeg  tilskynder  på  ingen  måde  til,  at  vi  skal  trække  os  tilba- 
ge fra  samfundet.  Tværtimod  har  vi  pligt  til  at  indtage  vore 
pladser  i  forretningsverdenen,  indenfor  videnskaben,  i  re- 
geringen, indenfor  lægevidenskaben  og  i  undervisningssek- 
toren, ja,  inden  for  ethvert  værdigt  og  nyttigt  erhverv.  Det 
er  vor  pligt  at  lære  at  arbejde  med  vore  hænder  og  hjerne  så 
vi  kan  udmærke  os  i  verden  og  være  til  velsignelse  for  hele 
menneskeheden.  Og  når  vi  gør  dette,  må  vi  nødvendigvis 
samarbejde  med  andre.  Men  det  behøver  ikke  at  betyde,  at 
vi  opgiver  vore  standarder. 

Vi  kan  bevare  vor  families  retskaffenhed,  hvis  vi  følger 
vore  lederes  råd.  Når  vi  gør  det,  vil  de  mennesker,  vi  færdes 
blandt,  iagttage  os  med  respekt  og  ønske  at  få  at  vide,  hvor- 
dan vi  gør  det. 

Vi  kan  bekæmpe  den  flodbølge  af  pornografi  og  vellystig- 
hed, som  ødelægger  nationerne  i  deres  grundvold.  Vi  kan 
lade  være  med  at  drikke  alkohol  og  tage  narkotika  og  arbej- 
de aktivt  for  at  formindske  brugen  af  disse  ting.  I  dette  ar- 
bejde vil  vi  møde  andre,  som  har  samme  synspunkter  som 
os,  og  som  vil  støtte  os  i  denne  kamp. 

Vi  kan  i  højere  grad  tage  os  af  de  af  vore  egne,  som  har 
brug  for  hjælp,  i  stedet  for  at  at  give  byrden  videre  til  staten, 
og  derved  kan  vi  bevare  deres  uafhængighed  og  værdighed, 
som  skal  have  hjælp  og  har  ret  dertil. 

Vi  kan  lade  være  med  at  købe  ind  på  sabbatten.  Når  der 
nu  er  seks  andre  dage  i  ugen,  er  det  ikke  nødvendigt  for 
nogen  af  os  at  købe  møbler  om  søndagen.  Det  er  ikke  nød- 
vendigt for  nogen  af  os  at  købe  tøj  om  søndagen.  Men  lidt 
omhyggelig  planlægning  kan  vi  nemt  undgå  at  købe  madva- 
rer om  søndagen. 

Når  vi  holder  disse  og  andre  standarder,  som  Kirken 
lærer  os,  vil  mange  i  verden  respektere  os  og  få  styrke  ved 
at  følge  det,  som  også  de  ved,  er  rigtigt. 

Sagt  med  Esajas'  ord:  „Did  skal  folkene  strømme  og  talri- 
ge folkeslag  vandre:  ,Kom,  lad  os  drage  til  Herrens  bjerg,  til 


Jakobs  Guds  hus;  han  skal  lære  os  sine  veje,  så  vi  kan  gå  på 
hans  stier'"  (Esajas  2:3). 

Vi  behøver  ikke  at  gå  på  kompromis.  Vi  må  ikke  gå  på 
kompromis.  Det  lys,  som  Herren  har  tændt  i  denne  udde- 
ling, kan  blive  et  lys  for  hele  verden,  og  andre  kan,  når  de 
ser  vore  gode  gerninger,  blive  ledt  til  at  ære  vor  himmelske 
Fader  og  i  deres  eget  liv  leve  efter  de  eksempler,  de  har  set 
i  os. 

Ved  at  begynde  med  dig  og  mig,  kan  vi  få  et  helt  folk,  som 
ved  hjælp  af  vor  levevis  i  vort  hjem,  i  vort  arbejde,  selv  i 
vore  forlystelser,  kan  blive  som  en  by,  der  ligger  på  et  bjerg, 
som  mennesker  kan  se  på  og  lære,  og  et  banner  for  nationer- 
ne, hvorfra  jordens  folk  kan  samle  styrke.  D 


FORSLAG  TIL  SAMTALEEMNER 
FOR  HJEMMELÆRERE 


1.  Medmindre  verden  ændrer  kurs, 
siger  præsident  Hinckley,  „vil  vi  i 
stadig  højere  grad  blive  et  særligt 
folk,  som  verden  vil  lægge  mærke 
til." 

2.  Det  er  ikke  altid  nemt  at  leve  i 
verden  og  ikke  være  en  del  af  den. 
„Men  vi  kan  stå  fast  på  vore 
standarder." 

3.  Hvad  kan  vi  gøre  for  at  lade  vort  „lys 
skinne  for  menneskene"? 

BESØGSLÆRER1NDEBUDSKAB 


IHUKOM  HAM  VED  AT 
FØLGE  PROFETEN 


,Enten  ved  min  egen  røst  eller 
mine  tjeneres,  thi  det  er  det 
samme''''  (L&P  1:38). 

Har  du  nogen  sinde  spurgt 
dig  selv:  „Hvordan  ville 
jeg  have  reageret  på  la- 
maniten  Samuels  råb  om 
omvendelse?  På  Jeremias'  advarsler 
om  den  kommende  ødelæggelse?  Eller 
på  den  unge  Joseph  Smiths  vidnes- 
byrd?" 

Vi  håber  hver  især,  at  vi  ville  have 
været  blandt  dem,  som  troede  og  fulgte 
de  de  fordums  profeter.  Men  vi  har  en 
lignende  mulighed  i  vore  dage.  Den 
samme  Jehova,  som  kaldte  og  talte  gen- 
nem de  fordums  profeter,  fortsætter 
med  at  sende  os  budskaber  gennem  en 
levende  profet.  Når  vi  rækker  hånden 
op  for  at  opretholde  Kirkens  præsi- 
dent, udtrykker  vi  vor  tro  på,  at  han  er 
den,  gennem  hvem  vi  skal  modtage 
guddommelige  belæringer,  så  vi  kan 
klare  vor  tids  udfordringer. 


Lytter  vi? 

Vi  bliver  velsignet  ved  regelmæssigt 
at  modtage  profetens  ord  gennem  Kir- 
kens tidsskrifter  og  via  andre  hjælpe- 
midler. Drager  vi  den  fulde  fordel  af 
mulighederne  for  at  læse  og  overveje 
hans  skrevne  budskaber?  Eller  for- 
sømmer vi  af  og  til  at  følge  hans  råd, 
fordi  vi  „allerede  kender  til"  bøn, 
skriftstudium,  ærlighed  og  de  andre 
emner,  vi  gang  på  gang  hører  om? 

Skrifterne  lærer  os  betydningsfulde 
lektier  fra  fortiden  om  det  at  adlyde 
profeten.  Noas  familie  accepterede  ad- 
varslerne, selv  om  deres  medmenne- 
sker ikke  gjorde  det.  Nephi  og  Laman 
reagerede  helt  modsat  over  for  deres 
fars  inspirerede  anmodning.  I  begge 


..  > 


-"si." 


tilfælde  var  konsekvenserne  dramati- 
ske for  dem,  der  ikke  fulgte  profeten. 

Abigail  Morris  var  fortvivlet,  da 
hendes  forlovede  hævede  deres  forlo- 
velse, men  hun  fandt  tryghed  i  at  følge 
præsident  Ezra  Taft  Bensons  råd  om 
alvorligt  at  studere  Mormons  Bog.  Da 
hun  læste  den,  fandt  hun  ud  af,  at  præ- 
sident Bensons  løfte  om,  at  hun  ville 
finde  „større  styrke"  og  „liv  i  større  og 
større  overflod",  blev  opfyldt. 

„Regelmæssigt  skriftstudium  bragte 
mig  også  mange  andre  velsignelser," 
fortæller  Abigail.  „Min  tro  begyndte  at 
vokse  -  ikke  kun  på  evangeliet,  men 
også  på  mig  selv.  Det  gik  op  for  mig,  at 
Gud  er  en  kærlig  himmelsk  Fader,  som 
har  givet  os,  hans  børn,  betydningsful- 
de roller  i  opfyldelsen  af  hans  plan  for 
vor  lykke." 

„Nej!  Den  Herre  Herren  gør  intet 
uden  at  have  åbenbaret  sin  hemmelig- 
hed for  sine  tjenere,  profeterne" 
(Amos  3:7).  Herren  har  holdt  sit  løfte. 
Hvis  vi  i  sandhed  elsker  Gud,  vil  vi 
elske  og  adlyde  hans  salvede  profet.  □ 

Forslag  til  besøgslærerinder 

1.  Tal  om,  hvordan  vi  kan  blive 
kendt  med  Herrens  ord,  som  det  åben- 
bares gennem  vor  profet  i  dag.  Du  kan 
eventuelt  give  den  søster,  du  besøger, 
et  eksemplar  af  konferencenummeret 
af  Stjernen. 

2.  Bær  vidnesbyrd  om,  at  den  nuvæ- 
rende profet  er  Herrens  udvalgte  leder 
for  os  i  dag. 


STJERNEN 

indsk-indonesisk  pioner 


ALICE     BREVVER      SAILY 


I  begyndelsen  nægtede  Bernard  Lefrandt  at  lytte  til  de 
to  amerikanske  missionærer,  som  i  1950  kom  til  hans 
hjem  i  Den  Haag  i  Holland.  Det  var  en  usædvanlig  re- 
aktion hos  en  mand,  hvis  gæstfrihed  var  velkendt  i 
hele  Indonesien,  hvor  han  var  født.  Men  Bernard  -  eller 
Bert,  som  han  var  kendt  ved  blandt  venner  i  flere  lande  - 
mente,  at  han  allerede  havde  en  Gud,  som  havde  beskyttet 
ham  utallige  gange.  Bert  var  blevet  reddet  fra  vilde  dyr, 
som  han  havde  jaget  i  skovene,  fra  fjendtlige  soldater,  når 
han  var  sprunget  ud  i  faldskærm  bag  fjendens  linier  under 
2.  verdenskrig,  og  for  ganske  nylig  fra  morderes  kugler, 
da  hans  navn  blev  anbragt  på  en  dødsliste  i  Indonesien. 
Berts  Gud  havde  endog  frelst  sin  hustrus  og  børns  liv  i  en 
flygtningelejr.  Hvorledes  skulle  han  da  kunne  vende  sig 
mod  en  ny  Gud? 

Missionærerne  kom  første  gang  til  familien  Lefrandts 
hjem  i  Holland  i  slutningen  af  1950.  Familien  var  flyttet 
dertil  i  1948.  Nora,  Bernards  hustru,  som  er  en  meget 
åndelig  kvinde,  blev  imponeret  over  deres  budskab  om 
Guds  godhed  og  det  gengivne  evangelium.   Guds  barm- 
hjertighed havde  hjulpet  Nora  og  hendes  familie  til  at 
udholde  næsten  uovervindelige  vanskeligheder.  Hun  ac- 
cepterede Mormons  Bog  såvel  som  en  udfordring  til  at  læse 
den.  Men  da  Bert  hørte  om  missionærernes  besøg,  nægtede 
han  stædigt  at  have  noget  at  gøre  med  både  ældsterne  og 
den  bog,  som  Nora  var  så  optaget  af. 
Hvis  det  kun  havde  været  et  spørgsmål  om  mod  for  Ber- 

nard  at  møde  disse  mormon-udsendinge  og  deres  bog,  så  var 
ingen  bedre  udstyret  end  Bernard  Willem  Lefrandt.  Som 
efterkommer  af  hollændere,  indonesere  og  franskmænd, 
var  Bert  ekspert  i  modigt  at  imødekomme  udfordringer  i 
Indonesien.  Hans  store  fysiske  styrke  gjorde,  at  Bert  skabte 
sig  det  ry  blandt  landsbyboerne,  at  han  havde  næsten  over- 
naturlige kræfter.  Han  var  enstemmigt  blevet  udråbt  på  alle 
øerne  som  mester  i  at  fange  vildsvin,  en  sport  han  udførte 
med  sine  bare  hænder. 

Hans  tøven  kunne  heller  ikke  tilskrives  uvidenhed.  Ber- 
nard Lefrandts  intelligens,  uddannelse  og  naturlige  gav- 
mildhed gjorde,  at  han  havde  en  åben  og  kærlig  indstilling 
til  alle.  Bert  arbejdede  for  det  hollandske  toldvæsen,  da  han 
mødte  og  giftede  sig  med  sin  chefs  datter  -  en  intelligent  hol- 
landsk-indonesisk skolelærerinde  ved  navn  Nora.  Til  sidst 
blev  Bert  officer  i  den  kongelige  hollandske  flåde.  Både 
Bert  og  Nora  havde  mange  talenter  inden  for  sprog,  idet  de 
talte  både  fransk,  tysk,  hollandsk  og  engelsk,  såvel  som 
flere  af  de  sprog,  der  taltes  på  de  indonesiske  øer.  Sammen 
opdragede  de  deres  børn  i  at  tro  på  Guds  godhed  og  i  de 
kristne  princippers  værdier. 

Den  største  forhindring  for  Bert  var  de  faste  begreber 
han  havde  om  rigtige  og  forkerte  religioner.  I  Indonesien 
havde  han  følt  sig  usikker  over  for  den  lokale  overtro  og  spi- 
ritisme. Han  søgte  større  sandheder  og  overvejede  engang 
at  blive  buddhistisk  præst  -  en  overvejelse  som  han  dog  af- 
viste, fordi  det  ville  medføre,  at  han  skulle  forlade  sin  hu- 
stru og  sine  børn.  Hans  hustrus  stærke  tro  på  Jesus  Kristus 
blev  hans  egen,  og  han  kendte  Bibelen  godt  på  grund  af  sit 
vedvarende  studium  af  den. 

Nora  læste  Mormons  Bog  færdig.  Ved  afslutningen  af 
endnu  en  ensom  lektie  med  missionærerne,  følte  hun 
Ånden  så  overvældende,  at  hun  ønskede  at  blive  døbt.  Men 
hun  ønskede  dog  også  at  vente  på  sin  mand,  som  hun  havde 
set  læse  Mormons  Bog,  når  han  regnede  med,  at  hun  sov. 
Sent  om  aftenen  tændte  han  det  lille  lys  og  læste  til  klokken 
2  eller  3  om  morgenen,  og  næste  dag  lod  han  som  om  han 
havde  sovet  godt.  Nora  ventede  tålmodigt  på  ham. 


Hun  havde  lært  at  vente  under  2.  verdenskrig,  hvor  hun 
troede  at  hendes  mand  var  død.  Det  samme  mod  som  gjor- 
de, at  Bert  fik  medaljer  af  de  allieredes  øverste  militærmyn- 
digheder og  af  den  hollandske  regering  for  tapperhed,  gjor- 
de også,  at  han  lod  sig  kaste  ned  med  faldskærm  bag  de  ja- 
panske linier  sammen  med  englænderne.  Han  var  blevet 
udlånt  til  de  engelske  styrker,  og  Nora  vidste  intet  om,  hvad 
han  lavede,  eller  hvor  han  var.  Alene  med  2  små  børn  over- 
levede hun  i  en  flygtningelejr  i  efterkrigstidens  Bombay  i 
Indien,  med  den  overbevisning,  at  hun  aldrig  skulle  se  sin 
mand  igen,  eftersom  hun  ikke  havde  hørt  fra  ham  i  4  år. 

Men  en  dag  i  1946,  da  Nora  underviste  en  klasse  med 
børn,  kom  en  mand  ind  og  stod  bagest  i  klasseværelset.  Det 
var  Bert.  På  en  opgave  med  briterne,  var  han  blevet  statio- 
neret i  Singapore,  hvor  han  undersøgte  listerne  fra  flygtnin- 
gelejre i  hele  landet.  Efter  en  glædelig  genforening  med  sin 
familie,  tog  Bert  afsted  på  en  anden  opgave  i  Ceylon  (Sri 
Lanka),  denne  gang  sammen  med  sin  familie,  før  han  vendte 
tilbage  til  Indonesien. 

Bert  fortsatte  med  at  læse  Mormons  Bog  i  hemmelighed, 
og  begyndte  endog  at  stå  bag  døren  og  lytte  til  missionærer- 
ne. Da  han  endelig  indvilligede  i  at  tale  med  ældsterne,  blev 
han  kendt  som  en  „meget  vanskelig11  undersøger,  der  hele 
tiden  forlangte  beviser  fra  Bibelen  på  alle  lærdomsmæssige 
punkter  og  der  gik  et  år,  hvor  han  modtog  missionærlekti- 
erne. 

I  mellemtiden  blev  Nora  og  datteren,  Bertie,  døbt.  Nora 
ønskede  at  dele  sin  glæde  med  dem,  der  stod  hende  nær- 
mest, og  begyndte  at  skrive  til  sine  venner  i  New  Guinea  og 
fortælle  om  sin  nye  kirke.  Nogle  få  dage  senere  modtog  hun 
et  brev  fra  dem  -  brevet  havde  krydset  hendes.  Hendes  ven 
fortalte  om  en  fisker  på  New  Guinea,  som  havde  fundet  en 
mærkelig  bog  i  havet,  Mormons  Bog.  Vidste  familien 
Lefrandt  noget  om  denne  bog  eller  om  Joseph  Smith?  Ja, 
bogen  var  med  sikkerhed  Guds  bog,  skrev  familien 
Lefrands  venner.  De  opmuntrede  familien  Lefandt  i  Hol- 
land til  at  finde  ud  af  alt,  hvad  de  kunne,  om  mormonerne. 

Deres  venners  opmuntring  havde  en  god  virkning  på 

Bert,  som  havde  lært  at  lytte  til  sine  venner.  Da  han  var 
vendt  tilbage  til  Indonesien  fra  Singapore  i  1946,  vendte 
han  tilbage  til  et  land  i  politisk  kaos.  Indonesiske  nationali- 
ster kæmpede  for  uafhængighed  af  Holland,  noget  som  Bert 
sagtens  forstod  og  endda  sympatiserede  med.  Men  han  var 
stadig  hollandsk  officer  og  havde  endog  fået  den  opgave  at 
fange  og  dræbe  alle  nationalistiske  snigskytter.  Han  fange- 
de dem,  og  reddede  dem  ved  at  lade  dem  arbejde  i  sin  have 
derhjemme.  Da  nationalisterne  overtog,  blev  en  af  Ber- 
nards forhenværende  „gartnere"  embedsmand  i  regerin- 
gen og  lod  dette  følgende  budskab  gå  videre  til  familien 
Lefrandt:  Berts  navn  var  på  en  liste  over  mennesker,  der 
skulle  skydes  på  grund  af  deres  tilhørsforhold  til  hollæn- 
derne. Ti  dage  senere  befandt  familien  Lefrandt  sig  om 
bord  på  en  båd  på  vej  til  Holland. 

Det  var  her  i  Holland,  at  Bert  til  sidst  opgav  sin  afstands- 
tagen til  evangeliets  sandheder.  En  dag,  da  Bert  blev  under- 
vist af  missionærerne,  satte  han  Bibelen  på  bordet  og  lagde 
sin  hånd  på  den.  „Jeg  ved  ikke,  hvad  jeg  mere  skal  spørge 
jer  om,"  sagde  han.  Inden  for  et  år  efter  Berts  dåb  i  marts 
1952,  blev  han  kaldet  til  at  være  præsident  for  grenen  i  Den 
Haag. 

Den  udholdenhed  og  beslutsomhed,  der  bragte  Bernard 
Lefrandt  gennem  jungler  og  fjendeland,  fandt  nu  et  formål 
i  Jesu  Kristi  gengivne  evangelium.  Bert  og  Nora  blev  trofa- 
ste tjenere  og  pionerer,  ikke  blot  i  Holland,  men  også  i  New 
Guinea,  hvortil  Bert  senere  blev  forflyttet  af  den  holland- 
ske regering  fra  1954-1956.  Der  afholdt  familien  Lefrandt 
Søndagsskole  og  nadvermøde  i  deres  hjem  for  deres  familie 
og  to  andre  medlemmer,  der  også  var  stationeret  i  New  Gui- 
nea. Bert  introducerede  evangeliet  for  de  andre  flådeoffice- 
rer og  afholdt  månedlige  møder  med  lokale  præster  og  kir- 


kefolk for  at  undervise  dem  i  gengivelsen  af  evangeliet  og 
Mormons  Bog. 

Bert  og  Nora,  der  altid  var  opmærksomme  på  Guds  god- 
hed over  for  deres  familie,  var  eksempler  på  hans  kærlig- 
hed og  gavmildhed  og  fortjente  derved  det  ry,  de  fik  af  ret- 
skaffenhed, gavmildhed  og  åbenhed,  hvorend  de  færdedes. 
Bert  talte  begejstret  om  evangeliet,  når  som  helst  mulighe- 
den viste  sig,  og  før  han  forlod  New  Guinea,  havde  han  for- 
æret store  mængder  af  Kirkens  bøger  og  pjecer  væk  i  sin 
indsats  for  at  opbygge  riget. 

Familien  Lefrandt  vendte  tilbage  til  Holland  i  1956, 
denne  gang  til  Amsterdam,  hvor  Bert  atter  blev  kaldet  som 
grenspræsident.  Efter  at  de  igen  var  flyttet  til  Den  Haag  i 
1960,  blev  Bert  kaldet  som  rådgiver  til  præsidenten  i  den 
første  stav  i  Europa,  Den  Haag  stav  i  Holland.  I  disse  kaldel- 
ser medbragte  han  en  begejstring  som  hans  børn  -  Frank 
Cornelius,  Bertie  Louise,  Eric  Gerard  og  Bobert  -  altid 
følte.  „Mine  forældre  var  sande  opbyggere,  sande  pione- 
rer," mindes  Bertie  (Mrs.  Jack  P.  Van  Oudheusden).  „De 
arbejdede  altid  begge  to,  man  kunne  virkelig  føle  deres 
kærlighed  til  evangeliet." 

Da  Nora  døde  i  august  1971,  kom  den  ene  bus  med  menne- 
sker efter  den  anden  til  begravelsen.  Bernards  begravelse  i 
januar  1985  fandt  sted  midt  i  en  snestorm,  så  hård,  at  en  be- 
gravelse var  umulig  den  dag.  Der  var  alligevel  mange,  der 
rejste  ud  i  kulden  for  at  ære  deres  ven. 

I  Holland,  såvel  som  i  andre  lande,  hvorigennem  Bernard 
Willem  Lefrandt  rejste  og  boede,  kom  mange  af  de  frø,  han 
såede,  til  at  bære  frugt,  og  mange  mennesker  ærer  hans  ind- 
sats som  Herrens  internationale  pioner  og  tjener.  □ 


Alice  Brewer  Saily  virker  som  tempelmissionær  sammen 
med  sin  mand  og  bor  i  Grandview  2.  word  i  Grandview, 
Provo  stav.  Hun  var  sekretær  til  den  amerikanske  militær- 
attaché i  Holland  i  1 952,  hvor  hun  mødte  Bernard  og 
Nora  Lefrandt  kort  efter  deres  omvendelse. 

MED 

HJERTET 


ANNE      C.BRADSHAW 


Hvordan  kan  tre  yndige 
unge  piger,  som  er  totalt 
døve,   tale   flydende   og 
med  tillid  og  glæde? 
Svaret  er:  På  grund  af  tålmodig  tro, 
hårdt  arbejde  og  kærlig  hjælp  fra  for- 
ældre, søstre,  lærere  og  deres  himmel- 
ske Fader. 

Søstrene  Ferguson,  Deborah  på  23, 
Julie-Ann  på  18  og  Heather  på  15  er 
fra  Bangor  gren  i  Belfast,  Nordirland, 
og  blev  alle  født  med  et  hørehandicap. 
To  andre  søstre,  Amanda  på  22  og  Gail 
på  20,  samt  forældrene,  Peter  og  Lilli- 
an, har  en  normal  hørelse.  Pigernes 
bedsteforældre  blev  også  født  døv- 
stumme. 

Men  kommunikation  er  ikke  noget 
problem  for  denne  usædvanlige  fami- 
lie. Tillid  til  Herren  og  beslutsomhed 
får  mirakler  til  at  ske. 


DEBORAH,  ØVERST, 

JULIE-ANN  OG  HEATHER 

FERGUSON  HAR  FUNDET  MANGE 

MÅDER,  HVORPÅ  DE  KAN 

KOMMUNIKERE,  NÅR  ANDRE 

ER  VILLIGE  TIL  AT  LYTTE 

MED  MERE  END 

DERES  ØRER. 


STJERNEN 


15 

Beviser  på  dette  findes  i  overflødighed  i  Deborahs  mange 
bedrifter.  Hendes  glade  personlighed  og  iver  for  at  leve 
livet  fuldt  ud  har  overvundet  nogle  af  hendes  problemer 
med  hørelsen.  Siden  hun  afsluttede  seminar,  har  hun  delta- 
get i  Kirkens  spejderprogram  som  assisterende  leder. 

Blandt  Deborahs  hårdt-fortjente  belønninger  findes  tro- 
fæer i  alle  størrelser  og  former  fra  deltagelse  i  forskellige 
sportsgrene,  deriblandt  fodbold,  badminton,  squash  og 
svømning. 

„Når  vi  har  afholdt  dansefestival  for  de  unge,"  siger  Unge 
Pigers  præsidentinde,  søster  Geddis,  „har  Deborah  været 
den  bedste  til  at  holde  rytmen.  Hun  har  bevæget  sig  perfekt 
i  takt  til  musikken."  Debora  forklarer:  „Selv  om  jeg  ikke 
kan  høre  lyden,  kan  jeg  føle  vibrationerne  i  gulvet,  og  med 
lidt  anstrengelse  kan  jeg  danse  lige  så  godt  som  enhver 
anden." 

Om  det  er  dans  eller  studium,  så  er  der  ingen  hindringer, 
der  holder  Deborah  fra  at  tage  del  i  alle  de  programmer, 
Kirken  tilbyder.  „Jeg  håber  at  blive  missionær,"  siger  hun. 
„Jeg  elsker  at  tjene  og  har  et  stort  ønske  om  at  dele  evangeli- 
et med  andre  mennesker  med  hørehandicap." 

Hendes  yngre  søster,  Amanda,  har  det  på  samme  måde. 
Selv  om  hun  hører  godt,  har  hun  set  sin  familie  nå  de  mål, 
de  har  sat,  og  hun  er  fast  besluttet  på  at  hjælpe  andre,  som 
ikke  er  så  heldige,  som  hun  er.  Hun  er  midt  i  et  3-årigt  uni- 
versitetskursus i  tegnsprog  for  døve,  så  hun  en  dag  kan  blive 
kvalificeret  som  døvetolk  og  lærer. 

„Jeg  vil  gerne  begynde  med  at  dele  evangeliet  med  mine 
bedsteforældre,  min  tante  og  mine  onkler,  som  også  er 
døve,"  forklarer  Amanda.  „Jeg  føler,  at  de  går  glip  af  så 
meget.  Jeg  vil  elske  at  hjælpe  dem  med  at  lære  sandheden  at 
kende." 


Undervisning  spiller  også  en  vigtig  rolle  i  søster  Gails  liv 
-  især  seminar.  „Det  er  et  fantastisk  program.  Jeg  får  så 
meget  ud  af  det.  Når  jeg  læser  om  andre  menneskers  ople- 
velser i  skrifterne,  har  det  hjulpet  mig  med  at  påskønne  min 
egen  familie  og  dens  kampe." 

Gail  har  et  usædvanligt  talent,  når  det  drejer  sig  om  at 
have  med  børn  at  gøre.  Fordi  hun  har  været  sine  yngre  sø- 
stres „ører",  har  hun  udviklet  tålmodighed,  venlighed  og 
stor  følsomhed  for  andres  behov. 

Julie-Ann  og  Heather  savner  disse  lyttende  ører  mange 
måneder  hvert  år.  Disse  to  søstre  rejser  hjemmefra  og  går 
på  den  berømte  Mary  Hare  United  Kingdom  Grammar 
School  for  døve  i  Newbury  i  England.  På  grund  af  de  høje 
akademiske  standarder,  er  det  en  bedrift  for  en  elev  at  blive 
accepteret  på  denne  skole,  men  for  to  fra  den  samme  familie 
er  det  næsten  et  mirakel. 

„Det  er  svært  for  os  alle  at  lade  børnene  få  en  uddannelse 
så  langt  borte,"  siger  bror  Ferguson.  „Men  gennem  bøn  har 
vi  fundet  tryghed  og  bekræftelse  på,  at  vores  beslutning  var 
rigtig." 

„Vi  skriver  allesammen  breve  en  eller  to  gange  om  ugen," 
siger  Julie-Ann,  „og  der  er  en  særlig  telefon  på  skolen, 
som  giver  mulighed  for  trevejs-kommunikation  mellem  ele- 
ver, tolk  og  forældre,  så  det  er  ikke  nødvendigt  at  vente 
særlig  længe  på  hjælp  fra  hjemmet,  hvis  man  har  et  pro- 
blem." 

„Bror  og  søster  Williams  fra  Newbury  gren  henter  os 
hver  søndag,  når  vi  skal  i  Kirke,"  siger  Heather.  „Det  er  vi 
glade  for.  Vi  har  det  godt,  når  vi  er  sammen  med  medlem- 
merne." 

„Jeg  elsker  at  lære  alt  det,  jeg  kan  om  Frelseren  og  hans 
kirke,"  siger  Julie-Ann.  „Jeg  har  hjemmestudie-seminar, 

GAIL  OG  AMANDA,  YDERST  TIL  VENSTRE, 
HJÆLPER  MED  AT  TOLKE  VERDENS  LYDE 
FOR  DERES  SØSTRE,  MENS  FORÆLDRENE, 
PETER  OG  LILLIAN  FERGUSON  FORSIKRER 
DERES  DØTRE  OM,  AT  BÅDE  DERES  HIMMELSKE 
OG  DERES  JORDISKE  FORÆLDRE  ELSKER  DEM. 


og  det  hjælper  mig  altid.  Nogle  gange  synes  jeg,  at  nadver- 
møderne er  lidt  frustrerende,  især  når  jeg  ikke  kan  forstå 
alt  det,  som  taleren  siger.  Folk  er  søde  og  skriver  tingene 
ned  for  mig,  men  ofte  er  taleren  for  hurtig,  til  at  jeg  kan  få 
fat  i  alle  detaljerne." 

Begge  pigerne  er  meget  dygtige  til  mundaflæsning.  Desu- 
den bruger  de  høreapparat.  De  er  blevet  så  dygtige  til  at  for- 
stå andre,  at  de  endog  er  ved  at  lære  et  andet  sprog  -  fransk. 
„Det  er  vanskeligt,"  siger  Heather.  „Jeg  må  koncentrere 
mig  meget  mere  end  elever  med  normal  hørelse." 

Læsning  af  musik  har  været  naturligt  for  dem,  siden  de 
var  små.  „Vores  mor  viste  os,  hvordan  noderne  går  op  og 
ned  i  salmebogen  i  Kirken,"  siger  Julie-Ann,  „og  hvis  for- 
samlingen ikke  synger  højere  end  klaveret,  kan  jeg  føle  ryt- 
men og  synge  salmen." 

„Vi  spiller  blokfløjte  på  samme  måde,"  siger  Heather. 
„Jeg  føler  lydens  pulseren  gennem  min  fødder  og  ben,  og 
med  masser  af  øvelse,  kan  vi  spille  melodien  rigtigt.  Vi  har 
et  udmærket  orkester  her." 

Selv  om  Julie-Ann,  Heather  og  Deborah  bruger  deres  ta- 
lenter til  at  opnå  resultater  på  samme  måde,  og  ofte  bedre, 
end  mennesker  uden  hørehandicap,  bliver  de  sommetider 
skuffede  og  sårede  på  grund  af  andre  menneskers  indstil- 
ling til  deres  handicap. 

„Jeg  foretrækker  at  blive  behandlet  som  enhver  anden," 
siger  Heather.  „Det  er  meget  pinligt,  når  jeg  befinder  mig 
midt  imellem  mange  mennesker  og  en  eller  anden  begynder 
at  tale  til  mig  meget  langsomt,  med  store  armbevægel- 
ser for  at  understrege  det,  de  siger.  Det  er  som  om,  de 
tror,  at  jeg  er  dum  og  ikke  kan  forstå  dem  på  nogen  anden 
måde." 

„Ja,"  samtykker  Julie- Ann,  „det  er  rart  at  blive  accepte- 


ret som  en  del  af  gruppen,  at  blive  tiltalt  normalt  og  ikke 
blive  nedstirret,  som  om  vi  var  mærkelige.  Jeg  har  tit  lyst  til 
at  sige  det  til  folk:  ,Jeg  er  præcis  ligesom  dig.'  Det  gør  ondt, 
og  jeg  bliver  deprimeret,  når  andre  bliver  bange  eller  ikke 
ønsker  at  forstå  mig." 

„Det  er  rigtigt,"  tilføjer  Heather.  „Jeg  forstår  nogle  gange 
ikke  et  spørgsmål,  første  gang  det  bliver  stillet.  Hvis  jeg 
beder  dem  om  at  gentage  det,  siger  de  ofte:  ,Glem  det',  og  så 
går  de!  Jeg  ville  hellere  have,  at  de  prøver  igen  og  igen,  så  vi 
kan  lære  af  hinanden.  Jeg  kan  ikke  lide  korte  samtaler,  der 
kun  består  af  et  ,Hej!'  eller  , Hvordan  går  det?'  Jeg  fore- 
trækker at  tale  rigtigt,  i  længere  samtaler,  ikke  for  hurtigt 
eller  for  langsomt,  men  rigtige  samtaler  med  ansigtsudtryk 
og  følelser." 

Pigerne  har,  måske  på  grund  af  den  særlige  isolation 
deres  døvhed  skaber  for  dem,  udviklet  et  tæt,  personligt 
forhold  til  deres  himmelske  Fader. 

„Jeg  taler  med  Herren  i  bøn  meget  af  tiden,"  siger  Julie- 
Ann.  „Jeg  føler  stærkt  Helligåndens  tilstedeværelse,  og  jeg 
er  altid  taknemmelig  for  de  tilskyndelser,  jeg  får.  Vi  så  en 
video  med  generalkonferencen.  Under  nogle  bemærknin- 
ger om  at  have  høje  standarder  og  undgå  venskab  med  de 
forkerte  mennesker,  følte  jeg  en  varme  indeni,  da  Ånden 
vidnede  for  mig,  at  dette  var  et  vigtigt  råd.  Jeg  var  lige  ved 
at  græde.  Jeg  ønskede  ikke,  at  denne  dejlige  følelse  skulle 
forsvinde." 

Det  ser  ud  som  om  at  familien  Ferguson  er  en  del  af  opfyl- 
delsen af  en  profeti.  I  Esajas  29:18  skriver  profeten:  „På 
hin  dag  hører  de  døve  skriftord."  Ikke  alene  hører  familien 
Ferguson  selv  evangeliets  sandhed,  men  de  bliver  også  vel- 
uddannede og  forberedte  til  at  dele  disse  ord  med  alle,  som 
vil  lytte  med  ører,  øjne,  hænder  og  hjerte.  □ 

Nøglen  til  udvikling  af 


WILLIAM      G.    DYER      C 


Undersøgelse  afslører  nogle 
de  grundlæggende  principper, 
som  gør  sidste  dages  hellige- 
familier så  stærke. 

Mange  af  de  nutidige  rap- 
porter om  familier 
fremhæver  familiens 
problemer  -  skilsmis- 
se, mishandling,  narkotikamisbrug, 
incest,  selvmord  osv.  Det  gør,  at  man 
stiller  spørgsmålet:  Findes  der  over- 
hovedet nogle  stærke,  velfungerende 
familier,  og  hvis  de  findes,  hvad  er  det 
så,  der  gør  dem  stærke  og  velfunge- 
rende? 

Vi  lavede  en  undersøgelse  for  at 
finde  ud  af,  hvad  velfungerende  sidste 
dages  hellige-familier  har  til  fælles.  Vi 
bad  stavspræsidenter  fra  forskellige 
egne  af  USA  om  at  give  os  en  liste  over 
15  familier  i  deres  stav,  som  de  bedøm- 
te som  de  mest  velfungerende  eller 
usædvanlige.  (Selv  om  det  drejer  sig 
om  familier  fra  USA,  er  de  grundlæg- 
gende principper,  der  her  afsløres,  de 
samme  hos  sidste  dages  hellige-famili- 
er over  hele  verden).  Senere  afholdte 
interview  viste,  at  næsten  alle  de  200 
familier,  der  var  udvalgt,  var  fuld- 
stændig aktive  og  hengivne  over  for 
Kirken  og  havde  udviklet  et  stærkt  for- 
hold mellem  forældre  og  børn. 

Undersøgelsen  var  begrænset  til  fa- 
milier, som  havde  mindst  ét  hjemme- 
boende barn,  og  mindst  et  barn,  der 
var  gammelt  nok  til  at  indgå  ægteskab, 
tage  på  mission  eller  gå  på  universitet. 
Efter  at  have  analyseret  undersøgelsen 

v  elf unger  ende  familier 

og  interviewene  fandt  vi  ud  af,  at  der 
var  12  ting,  der  så  ud  til  at  være  fælles 
for  alle  familierne.  Bogstavelig  talt  alle 
familierne  efterlevede  hver  af  disse 
ting  i  en  betydningsfuld  grad.  Og  selv 
om  der  var  mange  forskelle,  var  der 
mange  lighedspunkter  i  visse  af  de 
grundlæggende  punkter  hos  disse  vel- 
fungerende familier. 

1 .  De  er  forpligtede  over  for  Jesu 
Kristi  evangelium. 

Det  er  tydeligt,  at  disse  ægtepar  på  et 
tidspunkt  har  indgået  den  forpligtelse, 
at  deres  familie  skulle  være  aktiv  i 
Kirken. 

Denne  forpligtelse,  som  forældrene 
indgik  over  for  Kirken,  er  tydeligst  på 
tre  områder:  (a)  tilstedeværelse  ved 
Kirkens  møder,  (b)  betaling  af  ærlig  ti- 
ende, (c)  villighed  til  at  acceptere  kir- 
kekaldelser. Disse  faktorer  fandtes  i 
næsten  alle  familierne. 

En  familie  sagde:  „Det  vigtigste  for 
vores  familie  er  de  stærke  følelser,  vi 
har  for  evangeliet.  Vi  ved,  hvad  formå- 
let med  livet  er,  og  vi  ved,  at  vores  børn 
er  betydningsfulde.  Vor  himmelske 
Fader  er  vores  partner,  og  vi  har  tillid 
til,  at  han  hjælper  os,  efter  at  vi  har 
gjort  vores  del.  Vi  kan  leve  uden 
mange  ting,  som  vore  naboer  har,  fordi 
vi  ved,  at  det  er  vigtigere  at  hjælpe  et 
barn  end  at  få  et  større  hus  eller  flere 
ejendele.  Mission,  tempelægteskab  og 
sammenhold  er  det,  det  i  virkelighe- 
den drejer  sig  om." 

73%  af  disse  familier  sagde,  at  de 
altid  eller  sædvanligvis  bad  familiebøn 
morgen  og  aften.  Mange  af  dem,  som 

svarede  at  de  kun  lejlighedsvis  havde  familiebøn,  sagde,  at 
det  var  fordi  familiemedlemmernes  forpligtelser  af  og  til 
gjorde  det  umuligt,  at  alle  kunne  være  til  stede.  En  forælder 
sagde:  „Vi  har  familiebøn  så  ofte  som  muligt,  men  det  er 
svært  at  gøre  det  morgen  og  aften,  fordi  de  af  vore  børn, 
som  arbejder,  har  forskellige  arbejdstider.  Vi  er  sjældent 
hjemme  allesammen  på  samme  tid.  Men  om  søndagen  har  vi 
altid  bøn  sammen." 

Problemet  med  tiden  gør  det  vanskeligt  for  nogle  familier 
at  holde  familieaften  eller  at  læse  i  skrifterne  sammen.  Der 
var  imidlertid  66  %  af  de  adspurgte  familier  der  sagde,  at  de 
altid  eller  sædvanligvis  holdt  familieaften  hver  uge.  Den 
sidste  tredjedel  er  sammen  en  gang  imellem. 

Når  det  drejer  sig  om  at  læse  i  skrifterne  hver  dag,  er  det 
kun  ca.  30%  der  gør  dette,  selv  om  de  resterende  70% 
sagde,  at  de  var  i  stand  til  at  gøre  det  af  og  til. 

Der  var  ikke  en  enkelt  faktor  i  disse  ægtepars  baggrund, 
som  forklarer  deres  religiøse  forpligtelse.  De  har  en  meget 
forskellig  baggrund.  Mange  af  dem  er  omvendte  til  Kirken. 
På  grund  af  2.  verdenskrig  og  koreakrigen  var  færre  end 
halvdelen  af  fædrene  i  vores  undersøgelse  i  stand  til  at  udfø- 
re en  mission.  Lidt  under  halvdelen  fuldførte  seminar. 
Mere  end  20  %  af  de  adspurgte  forældre  blev  døbt  efter,  at 
de  var  fyldt  8  år.  Selvfølgelig  kom  mange  af  disse  forældre 
fra  aktive  sidste  dages  hellige-familier,  som  havde  været 
medlemmer  af  Kirken  i  flere  generationer,  og  som  havde 
traditioner,  der  var  betydningsfulde  for  dem  i  opdragelsen 
af  deres  børn.  Men  andre  kom  fra  familier,  hvor  kun  én  af 
forældrene  var  medlem  af  Kirken,  fra  mindre  aktive  famili- 
er eller  fra  familier,  som  ikke  var  medlem  af  Kirken,  men 
hvor  de  så  senere  tilsluttede  sig  Kirken. 

2.  Der  er  indbyrdes  kærlighed  og  sammenhold 

Næst  efter  den  store  indflydelse  Kirken  har  på  disse  fami- 
lier, mener  de,  at  kærlighed  og  sammenhold  er  den  vigtigste 
faktor  i  deres  succes.  En  familie  sagde:  „Vi  elsker  at  være 
sammen.  Vores  største  glæde  er  at  være  sammen,  tale  med 
hinanden  og  nyde  hinandens  selskab.  Vi  ønsker  virkelig  at 
være  sammen  for  evigt." 

Kærlighed,  støtte  og  familiesammenhold  er  ikke  noget, 

der  blot  kommer  af  sig  selv  for  disse  familier,  men  det  er  re- 
sultatet af  planlægning  og  arbejde.  Forældrene  opmuntre- 
de deres  børn  til  at  støtte  hinanden,  som  f.eks.  at  være  med 
til  en  aktivitet,  hvor  en  bror  eller  søster  deltog. 

Foruden  denne  form  for  støtte  arbejder  og  leger  disse  fa- 
milier sammen  som  familie.  Ferier  for  hele  familien  bliver, 
når  det  er  muligt,  en  oplevelse,  der  knytter  dem  sammen. 

3.  De  sætter  mål 

Det  ser  ud  til,  at  disse  familier  har  en  tydelig  fornemmelse 
af,  hvad  de  vil,  og  hvilke  mål,  de  ønsker  at  opnå. 

Alle  de  adspurgte  forældre  sagde  at  de  havde  følgende  øn- 
sker for  deres  børn:  en  god  uddannelse,  tempelægteskab, 
selvtillid  og  selvværd,  stærkt  familiesammenhold,  forplig- 
telse over  for  Kirken,  en  mission  samt  at  de  må  være  gode 
samfundsborgere. 

Familiemedlemmerne  taler  sammen  om,  hvad  de  ønsker 
som  familie.  De  ser  frem  til  at  være  sammen  for  evigt.  Dette 
omsættes  i  særlige  mål,  som  drøftes,  mens  børnene  er  små, 
og  børnene  begynder  tidligt  at  planlægge  deres  mission,  ud- 
dannelse og  tempelægteskab.  Selv  de  yngste  familiemed- 
lemmer kunne  tydeligt  give  udtryk  for  disse  mål. 

4.  De  underviser  og  taler  sammen 

Disse  forældre  tilbringer  en  stor  del  af  deres  tid  med  at 
tale  med  deres  børn,  med  at  undervise  dem  og  hjælpe  dem 
med  at  klare  deres  personlige  problemer.  En  familie  sagde: 
„At  kunne  tale  frit  sammen  med  hinanden  og  vore  børn  om 
følelser,  problemer,  mål,  livets  stød  og  glæder  har  været 
vores  største  aktiv.  Vi  taler  sammen,  når  vi  arbejder  eller 
leger.  Af  og  til  er  vi  blevet  siddende  ved  bordet  for  at  tale 
sammen  en  time  efter,  vi  er  færdige  med  at  spise.  Vi  slår  ting 
op  i  leksikonet,  læser  højt  for  hinanden  og  laver  sjov." 

En  del  af  denne  undervisning  omfatter  hyppig  læsning  af 
gode  bøger  -  klassikere,  biografier,  digte.  Desuden  abonne- 
rer 97  %  af  disse  familier  på  Kirkens  blade. 

Disse  familier  ser  mindre  end  halvt  så  meget  fjernsyn  som 
gennemsnittet.  Når  de  blev  spurgt,  om  fjernsynskiggeri 
blev  kontrolleret  i  hjemmet,  svarede  de  fleste  forældre,  at 
det  var  det,  men  at  det  meste  af  denne  kontrol  bestod  i  at 

give  retningslinier  og  stole  på  at  børnene  fulgte  dem.  En  af 
forældrene  sagde: 

„Da  vore  børn  i  forbindelse  med  en  undersøgelse  i  skolen, 
blev  spurgt  om,  hvad  deres  yndlingsprogram  i  fjernsynet 
var,  svarede  de: , Nyhederne.'  Det  er  sandsynligvis  fordi,  vi 
alle  ser  nyhederne  sammen  og  taler  om  dagens  begivenhe- 
der." 

5.  De  har  få  regler,  men  høje  forventninger 

Næsten  alle  familierne  havde  tre  regler:  (a)  Ethvert  fami- 
liemedlem skal  behandles  med  respekt;  (b)  sørg  for  at  for- 
ældrene ved,  hvor  du  skal  hen,  og  hvornår  du  er  tilbage;  (c) 
vær  ærlig  og  pålidelig. 

Børnene  har  i  deres  opvækst  lært,  hvad  forældrene  for- 
venter af  dem.  En  ung  mand  sagde: 

„Jeg  kan  huske  engang,  hvor  en  af  mine  venner  spurgte 
mig,  om  jeg  ville  med  i  biografen  søndag  eftermiddag.  Da  jeg 
sagde  nej,  ønskede  han  at  vide  hvorfor  -  var  det  en  af  vores 
regler?  spurgte  han.  Jeg  tænkte  over  det,  og  pludselig  gik 
det  op  for  mig,  at  det  var  en  af  vores  regler,  men  det  var  ald- 
rig blevet  udtalt  med  de  ord.  Det  er  bare  en  af  de  ting,  som 
vores  familie  aldrig  gør." 

Forældre,  der  ved,  hvor  deres  børn  befinder  sig,  siger  i 
virkeligheden  til  barnet: 

„Du  er  betydningsfuld,  og  vi  er  interesseret  i,  at  du  har 
det  godt." 

6.  Disciplinen  er  fast,  men  retfærdig 

Disse  forældre  disciplinerer  som  regel  ved  samtale.  Når 
børnene  ikke  gør  det,  de  skal  gøre,  føler  forældrene,  at  de 
bør  gøre  noget.  97  %  skrev,  at  samtale  med  børnene  var  det 
første,  de  gjorde.  Hvis  det  ikke  gav  resultater,  tilbageholdt 
de  som  regel  nogle  privilegier.  Nogle  brugte  til  sidst  en  af- 
klapsning, selv  om  det  kun  skete  med  de  yngre  børn.  Imid- 
lertid sagde  45  %  af  de  adspurgte  forældre,  at  de  aldrig  slog 
deres  børn.  I  stedet  for  at  straffe  børnene  for  at  være  ulydi- 
ge, prøvede  de  fleste  af  disse  forældre  at  bruge  positive 
fremgangsmåder  og  belønninger  for  at  få  børnene  til  at  gøre 
det,  der  er  passende.  De  belønner  børnene  ved  ros  eller 
giver  dem  særlig  opmuntring. 

7.  De  giver  udtryk  for  kærlighed 

Disse  familier  udtrykker  frit  kærlighed  og  ros.  Her  følger 
de  hyppigste  måder  de  udtrykker  følelser  på: 

(a)  Siger  det  personligt  -  97  % 

(b)  Gør  noget  for  dem  -  96  % 

(c)  Giver  dem  et  knus  .  94  % 

(d)  Skriver  eller  ringer  til  dem  -  91  % 

(e)  Kysser  dem  -  85  % 

(f)  Giver  dem  livets  nødvendigheder  -  94  % 

De  familier,  vi  undersøgte,  havde  mest  tendens  til  at  vise 
kærlighed  eller  godkendelse  ved  mundtlig  udtryk,  eller  ved 
tjeneste. 

Interviewene  viser,  at  disse  familier  er  forskellige  med 
hensyn  til  den  måde,  hvorpå  de  udtrykker  åbenhed  og  kær- 
lighed. Men  beviserne  er  så  tydelige,  at  de  ofte  giver  udtryk 
for  deres  kærlighed,  eller  giver  knus. 

8.  De  støtter  hinanden  i  prøvelser 

Måske  er  et  af  de  vigtigste  kendetegn  for  disse  familier 
den  måde,  hvorpå  de  holder  sammen,  når  de  står  over  for 
problemer.  Disse  familier  havde  alle  haft  vanskeligheder  og 
modgang.  Men  i  stedet  for  at  blive  overvundet  af  proble- 
merne, så  det  ud  til,  at  de  blev  tættere  knyttet  til  hinanden. 
De  fleste  af  disse  familier  kaldte  i  virkeligheden  ikke  deres 
problemer  for  prøvelser. 

En  far  sagde:  „Min  søn  løb  hjemmefra,  vi  opdagede  at 
vores  yngste  datter  havde  kræft,  vi  havde  en  dreng,  som  be- 
gyndte at  drikke  og  bruge  narkotika.  Da  min  forretning  så 
begyndte  at  gå  dårligt,  forlod  min  kompagnon  mig  og  efter- 
lod mig  med  al  gælden." 

Denne  fars  reaktion  over  for  prøvelser  var  typisk  for 
mange  af  de  undersøgte  familier.  De  vendte  sig  til  Herren  i 
bøn  og  faste  og  udøvede  deres  tro,  „omgjorde  deres  læn- 
der", udviklede  tålmodighed,  kaldte  deres  børn  sammen  og 
talte  om  problemerne. 

9.  De  støtter  den  udvidede  familie 

Den  grundlæggende  støtte  for  disse  familier  rækker  ud 
over  den  umiddelbare  familie.  Medlemmerne  af  disse  vel- 
fungerende familier  fortsætter  -  uanset  om  de  stadig  bor 

hjemme  eller  ej  -  med  at  have  gode  forhold  til  tanter,  on- 
kler, bedsteforældre,  fætre  og  kusiner. 

85  %  af  forældrene  sagde,  at  deres  børns  venner  ligeledes 
var  en  positiv  påvirkning.  Forældrene  sagde,  at  de  havde 
haft  indflydelse  på,  hvem  disse  venner  var,  hovedsageligt 
ved  at  invitere  deres  børns  venner  med  til  aktiviteter  i 
hjemmet,  så  de  kunne  finde  ud  af,  hvem  de  var,  hvordan  de 
opførte  sig,  og  hvad  de  lavede. 

10.  De  ved,  at  hjemmet  er  et  travlt  sted 

Alle  medlemmerne  i  de  adspurgte  familier  var  involveret 
i  forskellige  aktiviteter  hjemme,  på  arbejdet,  i  skolen  og 
Kirken.  Familierne  isolerede  sig  ikke  fra  verden.  De  arbej- 
dede for  at  hjælpe  hinanden  i  mange  former  for  aktiviteter. 

Børnene  var  hyppigst  involveret  i  spejder  arbejde  eller  ar- 
bejde uden  for  hjemmet,  dernæst  i  sport  og  andre  skoleak- 
tiviteter. 

11.  De  arbejder 

Næsten  alle  forældrene  fortalte,  at  deres  børn  skulle  hjæl- 
pe til  med  arbejdet  derhjemme.  Næsten  alle  svarene  ud- 
trykte omsorg  for  børnenes  arbejdsvaner;  77  %  af  familier- 
ne sagde,  at  børnene  havde  pligter  i  hjemmet.  Den  gruppe, 
som  havde  færrest  pligter,  var  de  ældre  børn  (ofte  hjem- 
vendte missionærer),  der  boede  hjemme  og  arbejdede  eller 
gik  i  skole.  Det  er  bemærkelsesværdigt,  at  60  %  sagde,  at 
børnene  villigt  udførte  deres  pligter.  For  de  resterende 
40  %  var  det  ofte  en  udfordring  at  få  børnene  til  at  udføre 
deres  pligter  i  hjemmet. 

Vedrørende  lommepenge  var  der  43  %  af  forældrene,  der 
gav  lommepenge,  57  %  gjorde  ikke.  Arbejdsmoralen  er  god 
i  disse  familier.  Flere  end  40  %  sagde,  at  de  krævede,  at  bør- 
nene arbejdede  for  de  penge,  de  fik,  og  de  fleste  børn  be- 
gyndte at  arbejde  uden  for  hjemmet  med  et  mindre  job,  når 
de  var  gamle  nok. 


12.  Forældrene  elsker  og  støtter  hinanden 

I  alle  de  200  familier  der  indgik  i  undersøgelsen  var  der 
en  almen  accept  af  mandens  og  hustruens  traditionelle  rol- 
ler. De  fleste  af  mændene  var  forsørgere,  selv  om  flere  af 
kvinderne  også  arbejdede  uden  for  hjemmet.  Kvinderne 
påtog  sig  det  største  ansvar  for  hjemmet,  men  begge  foræld- 
re underviste  og  disciplinerede  børnene. 

Et  ægtepar  sagde  følgende:  „Vi  forelskede  os  for  længe 
siden  og  forpligtede  os  til  at  være  sammen  i  dette  liv  og  det 
næste.  Af  og  til  har  vi  haft  vanskeligheder,  men  vi  har  arbej- 
det med  det,  og  vi  elsker  hinanden  mere  og  mere,  efterhån- 
den som  årene  går.  Noget  af  det  sværeste  var  da  de  fleste  af 
børnene  begyndte  at  blive  ældre,  men  vi  kom  over  det.  Vi 
elsker  virkelig  hinanden,  og  vore  børn  kan  mærke  det.  Vi 
taler  med  hinanden,  vi  beder  sammen  og  planlægger  en 
masse  omkring  familien.  Vi  tror,  at  Herren  hjælper  os  i 
vores  familie  og  med  børnene." 

Forældrene  i  undersøgelsen  koncenterer  deres  betydelig- 
ste indsats  omkring  opdragelsen  af  en  god  familie.  De  aner- 
kender alle,  at  de  har  svagheder,  og  at  de  er  utilstrækkelige. 
Ingen  af  dem  påstår,  at  de  er  fuldkomne.  Mange  af  dem 
siger,  at  de  ikke  er  sikre  på,  at  de  har  succes.  De  siger:  „Vent 
til  vores  børnebørn  er  store."  Men  det  vigtigste  i  deres  liv  er 
helt  klart,  at  de  prøver  at  efterleve  evangeliets  standarder 
og  værdinormer. 

De  ønsker  også  at  være  en  familieenhed.  Forældrene  i 
disse  familier,  der  synes  fuldstændigt  forpligtede  over  for 
deres  mål,  ser  ud  til  at  være  lykkelige  sammen  i  deres  ægte- 
skab, og  føler,  at  de  udretter  noget  godt  og  betydningsfuldt 
i  livet.  □ 

William  Dyer,  forhenværende  rektor  ved  Brigham  Young 
Universitetets  institut  for  management,  er  præsident  for 
BYJJ 1.  stav.  Phillip  R.  Kunz,  professor  i  sociologi  på  BYJJ, 
bor  i  Edgemonts  8.  ward  i  Provo  Edgmont  South  stav. 

Enos  var  Jakobs  søn.  Enos  opbevarede  pladerne  og 
skrev  på  dem,  efter  at  hans  far  døde.  (Jakob  7:27) 

En  dag  gik  Enos  ud  for  at  jage  i  skoven.  Da  han 
overvejede  sin  fars  lærdomme,  ønskede  han  at  få 
tilgivelse  for  sine  synder.  (Enos  1-3) 


Enos  knælede  ned  og  bad  til  Gud.  Han  bad  hele  dagen 
og  bad  stadig,  da  det  blev  nat.  (Enos  1:4) 


Gud  fortalte  Enos,  at  på  grund  af  hans  tro  på  Jesus 
Kristus  var  hans  synder  tilgivet.  (Enos  5-8) 


Enos  ønskede,  at  Herren  skulle  velsigne  alle  nephiter. 
Han  bad  for  dem,  og  Herren  sagde,  at  han  ville 
velsigne  dem,  hvis  de  adlød  hans  befalinger. 
(Enos  9-10) 

Enos  ønskede  også,  at  Herren  skulle  velsigne  Lamaniterne  var  onde.  De  bekæmpede  nephiterne 

lamaniterne.  Han  bad  med  stor  tro,  og  Herren  lovede  og  ønskede  at  ødelægge  dem  og  deres  optegnelser. 

at  velsigne  dem.  (Enos  11-12)  (Enos  13-14) 


Enos  bad  om,  at  de  optegnelser,  han  havde  opbevaret, 
måtte  forblive  i  sikkerhed.  Han  bad  om,  at  det,  der  var 
skrevet  på  dem,  en  dag  måtte  hjælpe  lamaniterne  med 
at  blive  retfærdige.  (Enos  15-17) 


Enos  prædikede  for  nephiterne.  Han  ønskede,  at  de 
skulle  tro  på  Gud  og  holde  hans  befalinger.  (Enos  1:19) 


Nephiterne  prøvede  at  undervise  lamaniterne  i 
evangeliet,  men  de  ville  ikke  høre.  Lamaniterne  boede  i 
telte  ude  i  vildmarken  og  var  et  ondt  folk.  (Enos  1:20) 


Enos  tilbragte  sit  liv  med  at  belære  mennesker  om 
Jesus  og  om  evangeliet.  Han  tjente  Gud  og  elskede 
ham  alle  sine  dage.  (Enos  26-27) 


BØRNESTJERNEN 


FRA  ET  INTERVIEW  MED  ÆLDSTE  YOSHIHIKO  KIKUCHI 
FRA  DE  HALVFJERDS'  KVORUM 


ikke  have  været  ydmyg  nok  til  at 
acceptere  evangeliet,  selv  om  jeg 
var  blevet  præsenteret  for  det." 

Ældste  Kikuchi  fortalte  så  missio- 
nærægteparret: „Jeg  er  så  taknem- 
melig, så  taknemmelig  for  at  I 
opdrog  sønner  og  døtre,  som  kunne 
virke  som  missionærer.  Jeres  sønner 
kom  til  min  dør.  Måske  siger  I:  ,Min 
søn  rejste  ikke  til  Japan.'  Men  han 
kom  til  min  dør,  fordi  I  bad  for  mis- 
sionærerne, og  nogle  missionærer 
kom  og  bragte  glæde  til  mit  hjerte. 
Fordi  I  opdrog  jeres  sønner  og 
døtre  og  sendte  dem  på  mission, 
blev  mange  hjerter  påvirket  af  dem  i 
Japan,  på  Filippinerne,  i  Schweiz,  i 
Tyskland,  på  Hawaii  og  alle  andre 
steder.  Det  skete  faktisk,  at  en 
missionær  fra  Idaho  og  en  mis- 
sionær fra  Salt  Lake  City  bankede 
på  min  dør.  Jeg  ved,  at  Gud  lever, 
og  at  Jesus  er  Kristus,  og  at  denne 
kirke  er  sand." 


EN  VELSIGNELSE 
TILMEILIN 


VICKI  BLUM  (BYGGET  OVER  EN  VIRKELIG  HÆNDELSE) 


Er  nogen  iblandt 
jer  syg,  skal  han  kalde 
menighedens  ældste  til 
sig,  og  de  skal  bede 
over  ham."  (Jakobs 
Brev  5: 14) 


ung  Hseng  Chr  sad  på  græsset  ved 
flodbredden  og  så  vandet  blidt  skylle 
ind  over  stenene.  Solen  varmede  hans 
kind,  og  det  var  lummert.  En  tåre  løb 
ned  ad  hans  kind,  og  han  tørrede  den  hurtigt  bort  med 
bagsiden  af  hånden. 

Hseng  Chr 's  forfædre  havde  boet  i  Taiwan  i  mange 
år.  Han  var  stolt  af  sit  folk,  for  de  havde  engang  været 
store  krigere,  og  han  ønskede  at  være  stærk  og  tapper, 
ligesom  de  havde  været. 

Men  det  var  svært  at  være  tapper,  når  hans  søster, 
Hung  Mei  Lin,  var  så  syg.  Hun  var  på  hospitalet  i  Tai 
Tung,  og  lægerne  vidste  ikke,  hvad  der  var  i  vejen  med 
hende,  undtagen  at  hun  havde  en  forfærdelig  feber.  De 
havde  sagt,  at  der  ikke  var  mere,  de  kunne  gøre.  Sidste 
gang  Hseng  Chr  så  hende,  så  hun  så  stille  og  skrøbelig 
ud  som  en  håndfuld  gamle  risstrå. 
„Hej!"  sagde  en  stemme. 

Hseng  Chr  så  op  og  så  ind  i  tante  Hungs  mørke, 
smilende  øjne.  Hun  var  hans  fars  søster,  og  hun  havde 
for  nylig  tilsluttet  sig  en  ny  kirke.  Hseng  Chr  huskede, 
at  hun  var  blevet  undervist  af  to  unge  mænd,  som  blev 
kaldet  mormonmissionærer.  Siden  dengang,  havde 
hans  tante  ikke  besøgt  dem  så  ofte;  og  hver  gang  hun 
havde  været  der,  var  hun  og  hans  far  endt  i  et  skæn- 
deri om  religion. 

„Hej!"  Hseng  Chr  svarede  hende  nu  med  en  ligegyl- 
dig stemme. 

Tanten  satte  sig  på  græsset  ved  siden  af  ham  og  gav 
ham  et  stort  knus.  Han  fik  det  pludselig  bedre,  som 
han  altid  gjorde,  når  hun  kom  på  besøg.  „Jeg  tænkte  på 
Mei  Lin,"  sagde  han. 

„Ja,"  sagde  hun.  „Det  gjorde  jeg  også." 

„Jeg  vil  ikke  have,  at  hun  skal  dø." 

Tanten  gav  ham  et  blidt  klem.  „Jeg  vil  bede  din  far 
om  at  lade  mine  venner  give  Mei  Lin  en  velsignelse." 

Hseng  Chr  stirrede  forbavset  på  sin  tante.  „En  velsig- 
nelse?" spurgte  han.  „Hvad  er  en  velsignelse?" 

„Joh, "  sagde  hans  tante  langsomt,  som  om  hun  skul- 
le forklare  noget  meget  vanskeligt.  „En  velsignelse  er 
en  særlig  bøn,  som  bedes  af  to  mænd,  som  har  præste- 
dømmet." 

Hseng  Chr  var  endnu  mere  forvirret  end  før.  „Hvad 
er  præstedømmet?" 

„Det  er  magten  og  myndigheden  til  at  handle  i  Guds 
navn.  Disse  mænd  -  mine  venner  -  vil  bede  for  Mei 
Lin,  og  hvis  Gud  ønsker,  at  hun  skal  leve,  og  hvis  vi 
tror,  at  Gud  kan  redde  hende,  vil  hun  leve." 

En  mærkelig  følelse  kom  over  drengen.  Det  var  som 
om  noget  skræmte  ham  og  opmuntrede  ham  på  samme 
tid.  Han  vidste,  at  han  ønskede  at  Mei  Lin  skulle  have 
en  præstedømmevelsignelse,  så  hun  kunne  blive  rask. 

Han  ventede  i  græsset,  mens  tante  Hung  gik  hen 
imod  huset.  Han  så,  da  hun  åbnede  døren  og  kaldte 
fars  navn.  Han  så  sin  fars  hårde  ansigt  og  ludende 
skuldre,  da  døren  åbnede  sig,  men  han  var  for  langt 
borte  til,  at  han  kunne  høre  det,  tanten  sagde.  Far 
rystede  på  hovedet  og  vendte  sig  bort.  Tante  Hung  talte 
igen,  lagde  sin  hånd  på  fars  arm,  og  vendte  sit  ansigt 
mod  hans.  Far  trak  på  skuldrene  og  gik  tilbage  ind  i 
huset. 

Tante  Hung  kom  halvvejs  tilbage  og  gjorde  tegn  til 
Hseng  Chr  om  at  følge  hende.  „Han  gav  lov  til  det," 
sagde  hun.  „Lad  os  skynde  os!" 

Lidt  senere  stod  han  ved  søsterens  sengekant,  mens 
to  unge  missionærer  lagde  deres  hænder  på  hendes 

hoved.  Da  de  talte,  kom  der  en  varm  følelse  i  hans 
bryst.  Da  velsignelsen  var  ovre,  gik  han  og  hans  tante 
stille  hjem,  mens  den  varme  sol  skinnede  på  deres 
rygge. 

Ved  spisetid  gik  hele  Hseng  Chr' s  familie  hen  for  at 
besøge  Mei  Lin,  ligesom  de  havde  gjort  hele  den  sidste 
uge.  Drengen  var  blevet  vant  til,  at  hans  mave  knurre- 
de hele  vejen  hen  til  hospitalet  og  tilbage  igen.  Han 
havde  ikke  længere  noget  imod  sulten,  for  i  den  sidste 
tid  havde  han,  når  han  spiste,  følt  at  det  hele  alligevel 
satte  sig  fast  halvvejs  nede. 

Hseng  Chr  kunne  ikke  lade  være  med  at  skynde  sig. 
Jo  nærmere  hans  familie  kom  til  hospitalet,  desto  hurti- 
gere bevægede  hans  fødder  sig.  Til  sidst  kunne  han 
ikke  holde  sig  tilbage.  Han  løb  i  forvejen  og  efter  ham 
kom  far  og  mor  og  de  små  søskende.  Han  løb  op  ad 
trapperne  og  ind  på  hospitalet.  Han  løb  ned  ad  gangen 
og  stormede  ind  på  Mei  Lins  stue.  Han  standsede.  Sen- 
gen var  tom. 

Han  stod  længe  og  stirrede,  troede  ikke  sine  egne 


Han  ventede  på  græsset  mens 
tante  Hung  gik  hen  imod  huset. 
Han  så,  da  hun  åbnede  døren  og 
kaldte  fars  navn.  Han  så  sin  fars 
hårde  ansigt  og  ludende 
skuldre,  da  døren  åbnede  sig. 


øjne:  Mei  Lin  sad  i  en  stol  ved  siden  af  sengen  og 
kikkede  på  billederne  i  en  bog.  Hendes  mørke  øjne  var 
klare,  hendes  hud  havde  igen  sin  normale,  sunde 
farve,  og  hendes  arme  hang  ikke  længere  slapt  ned 
langs  hendes  side.  Pludselig  gik  det  op  for  ham,  at 
tante  Hung  havde  haft  ret.  Guds  magt  fandtes  virkelig. 
Han  skulle  snart  se  sin  tante  igen,  og  så  ville  han  bede 
hende  om  at  forklare  mere  om  præstedømmet. 

Mei  Lin  så  op  på  ham  og  smilede.  Hseng  Chr  løb 
hen  imod  hende  med  udstrakte  arme.  □ 

TIP  TIL  TALERE 


Nu  og  da  bliver  man  bedt  om  at  tale  ved  møder 
i  Kirken.  Det  er  uundgåeligt.  Men  føler  du  dig 
en  smule  utilpas  med  hensyn  til  dine  evner  til 
at  forberede  og  holde  interessante  taler?  Her 
følger  nogle  enkle  råd,  som  kan  hjælpe  dig  med  at  forberede 
dig  til  en  vellykket  oplevelse. 

1 .  Vælg  et  emne  eller  koncentrér  dig  nøje  om  det  emne,  du 
har  fået  til  opgave  at  tale  om.  Tænk  på  tilhørerne,  deres  in- 
teresser og  behov  såvel  som  på  dine  egne. 

2.  Find  ud  af  formålet.  Hvad  ønsker  du  at  opnå  ved  at  tale 
om  det  pågældende  emne? 

3.  Undersøg  emnet.  Find  skriftsteder,  historier,  citater, 
eksempler,  statistikker,  vidnesbyrd  osv.,  som  har  at  gøre 
med  dit  emne. 

4.  Organisér  dit  materiale  på  en  enkel  og  logisk  måde. 
a.  Introducér  emnet  med  et  skriftsted,  en  historie,  et 


eksempel,  et  spørgsmål  eller  en  anden  måde,  hvorpå  du  kan 
få  opmærksomhed. 

b.  Fortæl  formålet  med  dine  bemærkninger. 

c.  Fremstil  de  begreber,  der  underbygger  dit  formål  ved 
hjælp  af  eksempler,  illustrationer  eller  forklaringer.  Sørg 
for  at  have  materiale,  så  du  kan  udfylde  den  tid,  du  har  fået 
til  opgave  at  bruge. 

d.  Afslut  med  at  gentage  pointen  på  en  enkel  og  tydelig 


ma 


de. 


5.  Øv  dig  på  at  holde  talen. 

Bed  en  eller  anden  om  at  lytte  til  dig  eller  du  kan  øve  dig 
foran  et  spejl.  Når  du  øver  dig,  så  forudse  tilhørernes  reak- 
tion. 

Selv  om  du  måske  stadig  vil  føle  dig  lidt  nervøs,  vil  til- 
strækkelig forberedelse  gøre  din  tale  til  en  mere  positiv 
oplevelse.  □ 


SØRG  FOR  AT  ØVE 
DIG  PÅ  AT  HOLDE 
TALEN  .  .  .  FORAN 
ET  SPEJL.  NÅR  DU 
ØVER  DIG,  SÅ 
FORUDSE  TILHØRERNES 
REAKTION. 

DET  BEDSTE  STED  AT  VÆRE 


ÆGTEPARRET 
NAKAMURA  BE- 
SLUTTEDE SIG  TIL 
AT  ACCEPTERE  EN 
MISSIONÆRKALDELSE 
TIL  AT  TJENE  I 
TEMPLET.  DE  VIDSTE, 
AT  DET  VILLE  MEDFØRE 
EN  FULDSTÆNDIG 
OMVÆLTNING  I  DERES 
LIV,  MEN  FOR  DEM,  VAR 
DET  DET  VÆRD. 


For  Ryosho  Nakamura  betyder  ordet  „offer" 
ikke  trængsler.  Han  føler  i  stedet  stor  glæde  ved 
de  åndelige  gaver,  han  har  modtaget  på  grund  af 
de  timelige  ting,  han  har  ofret. 
Bror  Nakamura  var  en  af  de  bedst  kendte  hjertekirurger 
i  Japan,  indtil  han  blev  pensioneret  for  at  udføre  en  mission 
i  templet  i  Tokyo.  „Der  var  endnu  ti  år  til  jeg  skulle  pensio- 
neres," siger  han.  „Men  min  hustru  og  jeg  ønskede  at  tjene 
i  templet." 

Beslutningen  om  at  lade  sig  pensionere  var  ikke  nem. 
Bror  Nakamura  havde  altid  ønsket  at  være  hjertekirurg. 
Han  tror  imidlertid,  at  Herren  ledte  ham  til  Kirken  i  en  be- 
stemt hensigt. 

Efter  at  han  i  1956  havde  fået  eksamen  ved  Kumamotos 
universitet  i  medicin,  besøgte  han  Tokyos  kvindeuniversitet 
for  medicin  og  så  der  en  hjerteoperation. 

Han  blev  så  imponeret  af  det,  at  han  besluttede  sig  til  at 
blive  hjertekirurg.  Det  tog  5  år  med  intensiv  undervisning. 
I  løbet  af  disse  år  var  han  i  New  York  for  at  forske.  Før  han 
rejste  fra  Tokyo,  fortalte  en  af  hans  venner  ham,  at  han  på 
vej  tilbage  til  Japan  burde  rejse  tværs  over  De  Forenede 
Stater  og  se  Salt  Lake  City  i  Utah  og  det  smukke  mormon- 
tempel. 

Selv  om  bror  Nakamura  var  ude  af  stand  til  at  besøge  Salt 
Lake  City,  øvede  vennens  ord  en  kraftig  indflydelse  på  Na- 
kamura, som  ændrede  hans  liv. 

„Jeg  huskede  hans  omtale  af  Salt  Lake  City  og  mormoner- 
ne, da  to  unge  mænd  i  april  1971  kom  til  mit  hjem  i  Kuma- 
moto  og  sagde:  ,Vi  er  mormoner.'  Jeg  var  interesseret  i  at 
høre,  hvad  de  havde  at  sige,  fordi  jeg  som  læge  mente,  at  jeg 
ikke  havde  behov  for  religion.  Jeg  følte  ikke,  der  var  grund 
til  at  bede  om  hjælp  fra  Buddha  eller  fra  Gud. 

Vort  første  indtryk  af  missionærerne  var  godt.  De  var  kun 
20  år  gamle,  men  de  havde  en  venlig  og  respektfuld  indstil- 
ling, og  de  fortalte  os  nogle  tankevækkende  ting,"  siger  bror 
Nakamura.  „Jeg  tænkte,  at  måske  kunne  min  søn  og  datter 
blive  ligesom  ældsterne,  hvis  vi  lyttede  til  det,  de  havde  at 
sige." 
Missionærerne  besøgte  familien  Nakamura  flere  gange  og 

hele  familien  fik  lektierne.  „Når  missionærerne  stillede 
spørgsmål,  svarede  et  af  mine  to  børn  rigtigt,"  mindes  bror 
Nakamura. 

„Min  hustru  og  jeg  undrede  os  over,  hvorfor  børnenes 
svar  på  missionærernes  spørgsmål  var  helt  i  harmoni  med 
sandheden,  når  vore  svar  var  temmelig  vage  og  viste  mangel 
på  forståelse.  Det  gjorde  os  ydmyge.  Vi  blev  rørt,  fordi  vore 
børn  kunne  genkende  sandheden." 

Familien  Nakamura  var  især  imponeret  af  den  vægt,  der 
blev  lagt  på  familieliv.  „Familien  bør  være  det  vigtigste  i 
hjemmet,"  siger  bror  Nakamura.  „Jeg  håbede  på,  at  vor  fa- 
milie, ved  at  lytte  til  missionærlektierne,  kunne  blive  endnu 
lykkeligere." 

I  juli  1971  blev  familien  Nakamura  døbt,  og  i  september 
samme  år  udførte  bror  Nakamura  sin  første  hjerteopera- 
tion. „Jeg  følte,  at  Herren  tog  min  frygt  og  ængstelse  bort," 
siger  han.  „Jeg  tror,  at  hvis  en  hjertekirurg  har  tro  på 
Frelseren,  kan  han  føle  en  særlig  magt,  der  ligger  i  Guds 
hjælp." 

Efterhånden  som  bror  Nakamura  fik  større  erfaring  i 
Kirken,  voksede  hans  ønske  om  at  blive  beseglet  i  templet 
og  om  at  tjene  Herren  i  denne  hellige  bygning.  I  1973  (syv 
år  før  templet  i  Tokyo  blev  indviet)  fik  familien  Nakamura 
mulighed  for  at  rejse  til  Californien  for  at  blive  beseglet  i 
templet  i  Los  Angeles. 

Da  de  rejste  til  templet,  var  de  lige  ved  at  komme  for  sent 
til  flyet,  og  de  spekulerede  endog  på,  om  deres  fly  ville  lande 
i  sikkerhed.  Men  deres  bønner  om  en  tryg  rejse  blev  besva- 
ret. Bror  Nakamura  siger,  at  han  nu  indser,  hvor  betyd- 
ningsfuld turen  var.  „Mit  største  mål  var  herefter  at  bruge 
tid  i  templet  især  at  tjene  sammen  med  min  hustru." 

Ægteparret  Nakamura  besluttede  sig  til  at  acceptere  en 
missionærkaldelse  til  at  tjene  i  templet.  De  vidste,  at  det 

FAMILIEN  NAKAMURA 
KAN  LIDE  AT  VÆRE 
SAMMEN.  BROR  OG 
SØSTER  NAKAMURA, 
TIL  HØJRE,  MED  DERES 
DATTER,  MASAM1 
SHICHIJO,  HENDES 
MAND,  NORIAK1 
SHICHIJO,  OG 
ÆGTEPARRET 
NAKAMURAS 
BARNEBARN,  AIRI 
SHICHIJO.  (PÅ  BILLEDET 
MANGLER  FAMILIEN 
NAKAMURAS  SØN, 
ATSUSHI).  HERUNDER: 
DR.  NAKAMURA  KLÆDT 
PÅ  TIL  AT  FORETAGE 
EN  OPERATION. 

ville  medføre  en  fuldstændig  omvæltning  i  deres  liv,  men 
for  dem,  var  det  det  værd. 

Broder  Nakamura  fortæller,  at  før  de  fik  deres  kaldelse, 
var  han  meget  optaget  af  at  tjene  i  sin  stilling  i  Kirken.  Han 
var  glad  for  det,  han  havde  at  gøre  som  chef  for  det  hospital, 
hvor  han  arbejdede,  og  han  var  inspektør  for  en  sygepleje- 
skole, hvor  han  også  underviste.  På  dette  tidspunkt  tjente 
han  også  som  rådgiver  i  missionspræsidentskabet  og  som  di- 
striktspræsident.  Han  fik  mange  telefonopringninger  -  dag 
og  nat  -  fra  patienter,  som  havde  brug  for  hans  hjælp,  som 
han  villigt  gav. 

„I  templet  er  der  ingen  midnatsopringninger,"  siger  han. 
„Det  mest  vidunderlige  er  at  templet  er  Herrens  hus.  Der  er 
fredeligt  overalt.  Nu  er  alt  i  mit  hverdagsliv,  grundlagt  på 
det  åndelige.  Al  ordinansearbejdet  i  templet  er  at  tjene 
Gud. 

Det  er  et  stort  privilegium  at  tjene  som  stedfortrædere  for 
vore  døde  brødre  og  søstre,"  siger  han.  „Herren  sagde: 
,Hvad  I  har  gjort  imod  en  af  mine  mindste  brødre  dér,  har 
I  gjort  imod  mig'  (Matt.  25:40). 

Da  jeg  arbejdede  på  hospitalet  og  var  optaget  af  mine  plig- 
ter i  Kirken,  var  jeg  hjemmefra  så  mange  dage  og  nætter,  at 
min  hustru  blev  ensom,"  siger  bror  Nakamura.  „Nu  arbej- 
der vi  hele  tiden  sammen  på  et  helligt  sted.  Vi  er  meget  lyk- 
kelige." 

Bror  Nakamura  siger,  at  ved  afslutningen  af  sin  mission 
ønsker  han  at  vende  tilbage  til  sin  profession,  men  ikke  på 
et  af  statens  hospitaler,  hvor  han  var  før.  I  stedet  kunne  han 
tænke  sig  at  blive  læge  for  de  ældre  medborgere. 

„Tempeltjeneste  er  også  missionering.  Det  medfører  at  vi 
tjener  Gud,"  siger  bror  Nakamura.  „Det  er  det  bedste  sted 
at  tjene,  det  bedste  sted  at  arbejde,  det  bedste  sted  at  være." 

DER  VAR  INGEN, 
DER  SÅ  MIG  GØRE  DET 


MARIANNE     E.    FLINT 


Den  tur  jeg  tog  fra  mit  hjem  i  Arizona  til  New 
Zealand  sammen  med  nogle  nære  venner  var 
på  alle  måder  en  stor  oplevelse.  Men  et  ganske 
særligt  øjeblik  gjorde  et  varigt  indtryk  på  mig 
og  styrkede  mit  vidnesbyrd  om  betydningen  af  ikke  alene  at 
være  ærlig,  men  også  om  at  omvende  sig  i  dette  liv. 

Tre  dage  før  vi  skulle  rejse  hjem  fra  New  Zealand,  kørte 
jeg  i  min  lejede  bil  ved  et  uheld  ind  i  en  anden  bil  på  parke- 
ringspladsen ved  vores  hotel.  Der  skete  ikke  noget  særligt, 
kun  et  lille  stykke  lak  blev  ridset  af  den  anden  bil.  Men  jeg 
blev  meget  ked  af  det,  da  jeg  tænkte  på  mit  ansvar  og  de  fire 
dollars,  der  var  tilbage  i  min  pung. 

Ingen  med  undtagelse  af  en  ven,  der  var  med  mig,  havde 
set  ulykken,  fordi  det  var  sent  om  aftenen.  En  række  tanker 
for  igennem  min  hjerne,  da  jeg  gik  op  på  mit  værelse: 

„Sådan  noget  sker  hele  tiden,  og  der  er  ingen,  der  bekym- 
rer sig  om  det.  Der  er  ikke  sket  noget  særligt  med  bilen.  Der 
er  ingen,  der  på  nogen  måde  kan  vide,  hvem  der  har  gjort 
det.  Jeg  har  ingen  penge.  Hvad  nu,  hvis  denne  person  prøv- 
er at  drage  fordel  af  situationen  og  siger,  at  jeg  skal  betale 
hundredvis  af  dollars  for  at  hele  bilen  kan  blive  lakeret?" 
Jeg  gik  ind  på  mit  værelse  og  knælede  ned  med  det  samme 
med  den  hensigt  at  bede  vor  himmelske  Fader  om  at  lade 
mig  vide,  om  det  var  i  orden,  hvis  jeg  ikke  gjorde  noget  ved 
situationen.  Men  det  øjeblik  jeg  lukkede  øjnene,  vidste  jeg, 
at  jeg  ikke  kunne  bede  vor  himmelske  Fader  om  at  godken- 
de noget,  der  var  forkert.  I  stedet  bad  jeg  ham  hurtigt  om  at 
hjælpe  mig  med  at  gøre  det,  der  var  rigtigt. 

Uden  at  vente  på  det  svar,  jeg  hele  hele  tiden  havde  kendt, 
rejste  jeg  mig  straks  og  skrev  en  seddel  med  forklaring  på, 
hvad  jeg  havde  gjort,  og  hvor  skaden  var.  Jeg  nedskrev  mit 
værelsesnummer  og  bad  ejeren  om  at  kontakte  mig.  Så  gik 
jeg  ned  på  parkeringspladsen  og  satte  sedlen  på  den  skade- 
de bil.  Jeg  sov  godt  den  nat,  idet  jeg  vidste  at  resultatet  var 
ligegyldigt:  på  en  eller  anden  måde  ville  jeg  være  i  stand  til 
at  gøre  det,  der  var  nødvendigt. 


Den  næste  morgen  bankede  en  meget  venligtudseende 
mand,  på  min  dør.  Han  havde  sedlen  i  hånden.  Han  lod  mig 
hurtigt  vide,  at  skaden  ikke  var  noget,  jeg  skulle  bekymre 
mig  om,  og  at  han  var  overrasket  og  glad  for,  at  nogen  havde 
taget  sig  tid  til  at  efterlade  en  meddelelse. 

„Er  De  sikker?"  spurgte  jeg  og  forklarede,  at  jeg  ønskede 
at  gøre  det,  der  var  rigtigt.  Han  forsikrede  mig  om,  at  jeg 
ikke  skulle  bekymre  mig  om  det.  Så  gik  han. 

Hvad  ville  der  være  sket,  hvis  jeg  ikke  havde  gjort  det,  jeg 
gjorde?  Jeg  ville  aldrig  have  kunnet  gøre  min  fejl  god  igen 
over  for  denne  mand.  En  måned  senere,  da  jeg  sammen  med 
min  familie  så  et  tilsvarende  uheld  i  fjernsynet,  fik  jeg  en 
anden  belønning  foruden  fred  i  sindet. 

„Det  var  det,  jeg  gjorde  i  New  Zealand,"  sagde  jeg  til  min 
mand,  som  allerede  kendte  til  begivenheden. 

Da  min  ældste  datter  spurgte,  hvad  jeg  havde  gjort  ved 
det,  forklarede  jeg  alvorligt,  at  da  det  var  sent  om  aftenen, 
og  ingen  havde  set  det,  var  jeg  bare  gået  op  på  mit  værelse. 

„Mor,"  sagde  hun  og  så  mig  lige  i  øjnene.  „Jeg  kender  dig, 
og  det  ville  du  aldrig  gøre!" 

Hendes  tro  på  mig  gjorde  mig  evigt  taknemmelig  for,  at 
jeg  havde  omvendt  mig  fra  min  fejl,  mens  jeg  stadig  var  i 
New  Zealand.  Måske  er  det  ligesom  omvendelse  i  dette  liv  i 
stedet  for  det  næste:  genoprettelsen  for  mine  handlinger 
var  hurtig  og  fysisk  nem,  fordi  manden  og  bilen  var  på  ste- 
det. Jeg  kunne  blot  spørge  ham,  hvad  jeg  skulle  gøre  -  og  så 
gøre  det. 

Hvis  jeg  havde  prøvet  at  omvende  mig  senere,  ville  pro- 
cessen have  været  længere  og  vanskeligere,  fordi  jeg  ikke 
kunne  gøre  fejlen  god  igen,  men  ville  have  været  nødsaget  til 
at  finde  ud  af  en  anden  måde  gennem  megen  bøn  og  overvej- 
else. Jeg  er  taknemmelig  for,  at  jeg  omvendte  mig  hurtigt  fra 
min  fejl  og  ikke  skuffede  mig  selv  eller  min  datter.  □ 

Marianne  E.  Flint  bor  i  Alma  5.  ward  i  Mesa  Arizona 
West  stav. 

Hvor 


mange  brød 
har  I?" 


Herren  lærer  os  meget  om,  hvordan  vi  skal  forvalte  vore  midler 


Jesus  sagde  engang  noget,  der  i  begyndelsen  kan 
synes  en  smule  mærkeligt:  „Hvis  I  altså  ikke  har 
været  tro  med  den  uretfærdige  mammon,  hvem  vil 
så  betro  jer  den  rette?"  (Luk.  16:11).  Med  andre 
ord,  hvis  du  ikke  trofast  har  forvaltet  dine  verdsli- 
ge rigdomme,  hvem  vil  så  give  dig  himmelske  rigdomme? 

Selv  om  Herren  har  sagt,  at  vi  ikke  både  kan  tjene  ham  og 
penge  (se  Luk.  16:13),  har  han  givet  os  verdslige  ejendele, 
for  at  vi  kan  vise,  om  vi  vil  forvalte  dem  klogt  i  hans  tjeneste. 
En  af  de  bedste  læremestre  vi  kan  få  angående  disse  forhold 
er  Herren  selv,  ud  fra  hans  ord  og  eksempler  som  optegnet 
i  skrifterne. 

1.  lektie:  Vid  hvor  mange  penge  du  har 

Det  er  vigtigt  at  du  hele  tiden  ved,  hvor  mange  penge  du 
har.  „Ikke  nok,"  siger  du  måske.  Og  det  er  måske  sandt. 
Men  husk  miraklet  med  brødene  og  fiskene.  Frelseren  skul- 
le give  5000  mennesker  mad.  Det  første,  han  gjorde,  var  at 
spørge  sine  disciple:  „Hvor  mange  brød  har  I?"  (Mark. 
6:38).  Han  vidste,  at  de  ikke  havde  nok,  men  han  bad  dem 


alligevel  om  at  tælle  det,  de  havde  -  fire  brød  og  to  fisk.  Når 
du  ved,  hvad  du  har,  selv  om  det  ikke  er  nok,  får  du  lidt 
mere  magt  over  din  situation  og  mulighed  for  at  planlægge, 
hvad  du  vil  gøre  med  det,  du  har. 

Selv  om  du  skulle  være  velsignet  med  overflod,  forventer 
Herren,  at  du  forvalter  den  klogt.  Efter  at  mængden  havde 
fået  mad,  sagde  Jesus  til  disciplene:  „Saml  de  tiloversblevne 
stykker  sammen,  så  intet  går  til  spilde"  (Joh.  6:12).  Dernæst 
fandt  de  ud  af,  hvor  meget  mad,  der  var  til  overs.  Markus 
fortæller,  at  „af  levninger  samlede  man  tolv  kurve  fulde" 
(Mark.  6:43;  se  Joh.  6:13).  Uanset  om  vi  har  lidt  eller  meget, 
skal  vi  omhyggeligt  holde  regnskab  med  vore  midler. 

2.  lektie:  Vid  hvor  mange  penge  du  skylder? 

Ved  du,  hvor  mange  penge  du  skylder?  „For  mange," 
siger  du  måske.  Ja,  men  hvor  mange  er  det?  Hvordan  kan 
du  planlægge  at  betale  dem,  hvis  du  ikke  rigtig  ved,  hvor 
mange  det  er?  Efter  at  Frelseren  havde  opregnet  det,  han 
havde,  bad  han  folket  om  at  sætte  sig  ned  på  græsset  i  om- 
hyggeligt optalte  grupper,  „nogle  på  hundrede  og  nogle  på 

halvtreds"  (Mark.  6:40).  Måske  gjorde  han  det  for  nøjagtigt 
at  kunne  se,  hvor  langt  han  skulle  strække  sine  midler,  selv 
om  der  var  langt  flere  mennesker  end  der  var  mad  til. 

Frelseren  forklarede  dette  princip  meget  omhyggeligt: 
„Thi  hvis  nogen  af  jer  vil  bygge  et  tårn,  sætter  han  sig  så 
ikke  først  hen  og  regner  ud,  hvad  det  vil  koste  -  om  han  har 
nok  til  at  få  det  færdigt? 

For  har  han  lagt  grunden  uden  at  kunne  fuldføre  det,  så 
vil  alle,  som  ser  det,  give  sig  til  at  spotte  ham  og  sige: 

,Den  mand  begyndte  at  bygge  og  kunne  ikke  fuldføre 
det'"  (Luk  14:28-30). 

Når  du  ved,  hvor  meget  du  skylder,  får  du  mere  kontrol 
over  dine  økonomiske  forpligtelser  og,  overraskende  nok, 
får  du  en  følelse  af  sikkerhed,  selv  om  det  du  skylder  væk, 
er  meget  mere  end  det,  du  har. 

Hvad  nu,  hvis  du  ikke  kan  betale  alle  dine  forpligtelser? 
Herren  har  også  givet  os  råd  med  hensyn  til  det:  „Skynd  dig 
at  søge  forlig  med  din  modpart,  mens  du  er  med  ham  på 
vejen,  for  at  din  modpart  ikke  skal  overgive  dig  til  domme- 
ren og  dommeren  til  retstj  eneren  og  du  blive  kastet  i  fæng- 
sel" (Matt.  5:25). 

Med  andre  ord  skal  du  tale  med  dine  kreditorer  før  du 
kommer  i  vanskeligheder.  Fortæl  dem  om  problemerne. 
Hvis  de  kan  se,  at  du  er  ærlig,  og  villig  til  at  udarbejde 
en  plan  for  betalingen  og  ikke  prøver  at  undgå  dem,  vil 
mange  være  villige  til  at  foretage  nogle  tilpasninger  i  beta- 
lingen. 

3.  lektie:  Tak  Gud  for  det,  du  har 

Ved  en  anden  lejlighed,  da  Jesus  bespiste  fire  tusinde, 
„takkede"  han  for  den  mad,  han  havde,  selv  om  det  ikke  var 
nok  (se  Matt.  15:36).  I  vore  bekymringer  over  vore  økono- 
miske problemer,  bliver  vi  af  og  til  bitre  og  utaknemmelige. 
Men  vi  kunne  klare  vore  problemer  meget  bedre,  hvis  vi 
ville  ydmyge  os  og  takke  Gud  for  det,  vi  har,  frem  for  at  be 


„GIV  KEJSEREN,  HVAD  KEJSERENS  ER,"  AF  HARRY  ANDERSON; 

kymre  os  om  det,  vi  ikke  har.  Frelseren  talte  bogstaveligt 
sine  gaver,  og  folket  undrede  sig  over  det  Herren  havde 
gjort. 

4.  lektie:  Bed  Gud  om  hjælp 

Herren  befalede  sine  disciple  at  bede  om  det,  de  havde 
brug  for,  og  så  lovede  han,  at  „enhver,  som  beder,  han  får". 
Vi  bør  ikke  tro,  at  vore  bønner  skal  begrænses  til  at  bede  om 
inspiration,  selv  om  det  er  vigtigt.  Vor  Fader  i  Himlen  er  vil- 
lig til  at  „give  gode  gaver  til  dem,  som  beder  ham"  (Matt. 
7:7-11). 

Selv  Jesus  gik  til  sin  Fader  for  at  få  hjælp.  Markus  fortæl- 
ler, at  da  Jesus  bespiste  de  fem  tusind,  så  Jesus  „op  til  Him- 
melen og  velsignede  dem,  brød  så  brødene".  Han  delte 
maden  op  mellem  folket,  „og  de  spiste  alle  og  blev  mætte" 
(Mark.  6:41-42). 

Vor  Fader  har  ikke  lovet  at  han  vil  give  os  noget  for  intet, 

men  han  forventer,  at  vi  beder  om  retfærdige  ting,  som  vi 
virkelig  behøver.  Hvis  vi  har  tro  på  Herren  og  beder  om 
hjælp,  vil  han  i  sandhed  åbne  en  udvej  for  os,  så  vi  kan  op- 
fylde vore  forpligtelser,  selv  om  det  ser  umuligt  ud. 

Herren  har  ressourcer,  vi  intet  ved  om.  Da  Peter  blev 
bedt  om  at  betale  skat,  sagde  Jesus  til  ham:  „Gå  ned  til  søen, 
kast  en  krog  ud,  og  tag  den  første  fisk,  som  kommer  op;  og 
når  du  åbner  dens  mund,  så  skal  du  finde  en  stater;  tag  den 
og  giv  dem  den  for  mig  og  dig!"  (Matt.  17:24-27). 

Det  betyder  ikke,  at  Gud  blot  sender  os  de  penge,  vi  har 
brug  for,  selv  om  det  er  muligt.  Det  er  mere  sandsynligt,  at 
han  vil  velsigne  vor  indsats,  for  at  vi  kan  komme  ud  af  gæld 
og  hjælpe  os  til  bedre  at  forvalte  de  penge  vi  har.  Hvis  du  er 
lærevillig,  velsigner  han  dig  måske  med  at  huske  midler  og 
muligheder  du  før  har  overset.  Virk  i  tro  efter  Åndens  til- 
skyndelse, og  Herren  vil  lede  dig  frem. 

Frelseren  sagde:  „Spørg  ikke  efter,  hvad  I  skal  spise,  og 
hvad  I  skal  drikke;  og  vær  ikke  ængstelige! 

Thi  efter  alt  det  søger  hedningerne  i  verden;  men  jeres 
Fader  ved,  at  I  trænger  til  disse  ting. 

Men  søg  hans  rige,  så  skal  disse  ting  gives  jer  i  tilgift" 
(Luk.  12:29-31). 


Skriftsteder  om  penge 

Om  økonomisk  forvaltning: 

Haggaj  1:6;  1  Tim.  5:8;  Jakobs  Bog  2:19; 

L&P  38:39-40;  136:27 

Om  opsparing: 

Matt.  25:1-13;  L&P  45:65;  48:4 

Om  gæld: 

SI.  37:21;  Ordspr.  22:7;  Rom.  13:7-8; 

L&P  19:35;  64:27;  104:78;  136:25. 

5.  lektie:  Spar  op 

En  del  af  at  forvalte  sine  penge  klogt  er  at  spare  op.  Hvis 
du  har  flere  penge,  end  du  har  brug  for,  skulle  dette  være 
let.  Men  selv  om  det  ikke  er  tilfældet,  så  prøv  alligevel  at 
spare  op,  selv  om  det  kun  er  meget  lidt  hver  uge  eller  hver 
måned.  Det  vil  hjælpe  dig  med  at  blive  vant  til  at  spare  op. 
Opsparingen  vil  også  vokse,  og  det  vil  opmuntre  dig  til  at 
spare  mere. 

Herren  forventer,  at  vi  forøger  det,  vi  har,  uanset  hvor 
lidt  det  er.  I  historien  om  talenterne,  fik  en  tjener  fem  talen- 
ter, en  anden  to,  og  den  sidste  en.  Den  tjener,  som  fik  to  ta- 
lenter og  investerede  dem  klogt,  fik  samme  ros  fra  sin  herre 
som  den,  der  havde  fået  fem  og  investeret  dem  klogt.  Han 
blev  kaldet  en  „god  og  tro  tjener".  Da  han  havde  været  „tro 
over  lidt",  „satte  (hans  herre  ham)  over  meget"  (Matt 
25:23).  Kun  den  tjener,  som  ikke  investerede  sine  penge, 
blev  fordømt.  Herren  sagde,  at  han  i  det  mindste  kunne 
have  fået  dem  igen  med  renter  (se  Matt.  25:27). 

Vi  kan  lære  at  forvalte  vore  penge  mere  effektivt  ved  at 
anvende  de  lektier,  Jesus  har  givet  os.  Man  kan  finde  mange 
flere  af  disse  lektier  i  skrifterne,  for  der  er  masser  af  henvis- 
ninger til  penge  og  deres  plads  i  vort  liv  (se  eksempler  i  den 
medfølgende  liste). 

Når  du  anvender  det,  du  har  lært,  vil  du  begynde  at  se  din 
økonomiske  situation  forbedre  sig.  Mens  du  med  håb  ser 
frem  til  den  dag,  da  Herren  giver  dig  evighedens  skatte,  vil 
du  få  den  tilfredsstillelse  at  vide,  at  du  trofast  forvalter  det, 
han  har  givet  dig.  □ 


Jack  Lyon  er  medredaktør  i  Deseret  Book  Company. 
Han  bor  i  Lake  Ridge  12.  ward  i  Magna  Utah  South  stav. 

60  forslag 
til  tjeneste 


1.  Skriv  breve  til  alle  de  missionæ- 
rer, deriblandt  ældre  ægtepar,  der  er 
udsendt  fra  dit  ward. 

2.  Tilbyd  at  gå  ud  sammen  med  de 
fuldtidsmissionærer,  der  virker  i  dit 
område. 

3.  Invitér  fuldtidsmissionærerne  til 
middag.  Hjælp  din  mor  med  at  lave 
mad. 

4.  Send  et  takkekort  til  dine  voksne 
ledere  efter  en  særlig  aktivitet. 

5.  Tilbyd,  at  hele  klassen  rydder  op 
og  gør  rent  efter  den  næste  aktivitet  for 
Unge  Mænd/Unge  Piger. 

6.  Tilbyd  at  hele  klassen,  under  le- 
delse af  børnehavelederen,  hjælper  til 
i  børnehaven  under  hjælpeforenin- 
gens hjemkundskabsmøde  eller  i  for- 
bindelse med  andre  aktiviteter. 

7.  Tilbyd  at  hjælpe  med  at  rydde  op 
på  grunden  rundt  om  wardsbyg- 
ningen. 

8.  Når  de  12-årige  kommer  til  aktiv- 
itetsaftenen, så  sæt  dig  sammen  med 
dem  og  vær  hos  dem  under  deres  første 
aktivitet,  så  de  føler  sig  velkomne. 

9.  Tilbyd  kørelej  lighed  til  aktivite- 
terne for  unge,  der  ikke  selv  kan  køre. 

10.  Bed   den   ældste   aldersgruppe 


blandt  de  unge  i  dit  ward  om  at  vælge 
sig  hemmelige  brødre  og  søstre  blandt 
de  yngre.  Send  dem  breve  og  giv  dem 
godter  sammen  med  opmuntrende 
tanker. 

11.  Vær  ekstra  god  mod  andre  sid- 
ste dages  hellige  i  din  skole,  især  de 
yngre,  som  kan  have  behov  for  lidt 
mere  opmærksomhed. 

12.  Skriv  et  brev  til  dine  bedstefor- 
ældre eller  andre  ældre  i  familien. 

13.  Find  noget  tøj,  du  er  vokset  ud 
af  og  giv  det  til  dine  yngre  brødre  eller 
søstre,  eller  giv  det  til  nogen,  der  kan 
bruge  det. 

14.  Tilbyd  at  forberede  en  familie- 
aften. 

15.  Skriv  en  hemmelig  hilsen  til  en 
eller  anden  i  din  familie  med  et  „tak" 
eller  „jeg  elsker  dig". 

16.  Puds  din  mors  eller  fars  sko,  så 
de  er  parate  til  søndag. 

17.  Tilbyd  at  passe  dine  yngre  brød- 
re eller  søster,  mens  dine  forældre 
tager  i  templet  eller  til  en  wardsaktiv- 
itet. 

18.  Optag  historier,  fortalt  af  ældre 
wardsmedlemmer,  på  bånd. 

19.  Når  en  eller  anden  har  et  forslag 


til  et  stort  tjenesteprojekt,  så  støt  ved- 
kommende og  arbejd  for  at  gøre  det  til 
en  succes. 

20.  Afhold  en  aktivitet,  der  gør  dit 
nabolag  beredt  til  at  kunne  imødegå  en 
nødsituation  eller  en  ulykke. 

21.  Læs  højt  for  børnene  på  et  ho- 
spital, men  skriv  selv  en  historie,  der 
handler  om  de  personer,  du  skal  læse 
for. 

22.  Tilbyd  at  passe  børn  i  familier, 
der  ikke  har  råd  til  at  betale  for  det, 
eller  som  må  blive  hjemme  og  tage  sig 
af  et  familiemedlem,  der  er  sygt. 

23.  Tilbyd  at  hjælpe  børn  fra  dit 
ward,  hvis  de  har  svært  ved  at  klare 
skolelektierne. 

24.  Tilbyd  at  undervise  andre  i  en 
færdighed,  du  har. 

25.  Planlæg  en  aktivitet  eller  en  ud- 
flugt til  en  park  for  børnene  i  dit  nabo- 
lag, så  mødrene  kan  få  et  par  timer  for 
sig  selv. 

26.  Organisér  en  „livredderkomi- 
té", hvortil  mødrene  i  wardet  kan  hen- 
vende sig,  hvis  de  har  brug  for  at  få 
børnene  passet,  få  gjort  lidt  rent  osv.  i 
en  nødsituation. 

27.  Tag   dig   af  børnene,    så   både 

mand  og  hustru  kan  synge  i  wardsko- 
ret  eller  gå  til  korøvelse. 

28.  Lav  en  fællesaktivitet  sammen 
med  en  ungdomsgruppe  fra  en  menig- 
hed i  en  anden  religion,  hvor  I  gør  rent 
på  et  offentligt  sted. 

29.  Meld  dig  frivilligt  til  at  byde  nye 
i  dit  ward  velkommen  ved  at  følge  dem 
til  deres  klasser. 

30.  Giv  ældre  eksemplarer  af  Stjer- 
nen til  familier,  som  ikke  abonnerer  på 
den. 

3 1 .  Spørg  missionærerne  i  dit  ward, 
om  de  kunne  tænke  sig,  at  du  skrev  til 
en  af  deres  undersøgere  og  fortalte  om 
dine  følelser  for  evangeliet. 

32.  Tilbyd  at  uddele  overskudsfrug- 
ter  og  grøntsager  fra  folks  haver  til  folk 
fra  dit  ward,  som  har  brug  for  det. 

33.  Tilbyd  at  hjælpe  med  at  sætte 
stole  op,  når  en  eller  anden  organisati- 
on i  dit  ward  har  brug  for  hjælp. 

34.  Lær  at  skrive  slægtshistorier  og 
udføre  slægtsforskning. 

35.  Skriv  et  kort  opmuntrende  brev 
til  en  ven,  du  ved  har  problemer. 

36.  Lav  en  særlig  sang  til  en  eller 
anden,  du  ved,  har  brug  for  det.  Det 
behøver  ikke  at  være  noget  særligt. 
Det  er  tanken  der  tæller. 

37.  Hvis  der  er  nogen,  der  har  skre- 
vet et  digt,  så  sæt,  som  en  overraskelse, 
musik  til  dette  digt. 

38.  Forsvar  en  eller  anden,  som  du 
hører,  bliver  drillet. 

39.  Sig  undskyld,  når  du  ved,  at  du 
har  såret  en  eller  anden,  uanset  hvem 
der  har  ret. 

40.  Når   nogen  siger  undskyld  til 


dig,  så  accepter  undskyldningen  på  en 
god  måde  og  tilgiv  vedkommende. 

41.  Hvis  du  ser,  at  en  eller  anden 
ikke  har  særlig  meget  selvtillid,  så  send 
vedkommende  et  anonymt  brev,  hvori 
du  har  skrevet  nogle  af  de  kvaliteter, 
du  beundrer  hos  denne  person. 

42.  Hold  dit  værelse  rent.  Dette  er 
en  stor  tjeneste  for  din  familie. 

43.  Skab  et  godt  forhold  til  dine 
brødre  og  søstre.  Dette  er  en  anden 
stor  tjeneste  for  din  familie. 

44.  Sørg  for  at  komme  godt  ud  af  det 
med  din  forældre.  Dette  er  en  stor  tje- 
neste for  både  dem  og  dig  selv. 

45.  Hav  tillid  nok  til  dine  forældre 
til  at  fortælle  dem  om  de  problemer, 
du  har.  Det  vil  gavne  begge  parter. 

46.  Hold  af  dig  selv.  Det  vil  gavne 
både  dig  selv  og  dem,  du  færdes  ib- 
landt. 

47.  Hvis  en  ven  fortæller  dig,  at 
han  eller  hun  overvejer  selvmord,  men 
får  dig  til  at  love  ikke  at  sige  det  til 
nogen,  så  fortæl  hans  eller  hendes  for- 
ældre om  det!  Dette  er  en  af  de  få 
gange,  hvor  du  ikke  må  holde  på  en 
hemmelighed. 

48.  Fortæl  dine  forældre,  at  du  el- 
sker dem,  og  fortæl  dem,  hvor  meget 
du  påskønner  dem,  og  hvor  meget  du 
prøver  at  leve,  som  de  har  lært  dig.  Det 
vil  gøre  dem  lykkeligere  end  noget 
andet,  du  kunne  gøre. 

49.  Glem  ikke,  at  de  fleste  tjenestey- 
delser, du  kan  udføre  for  andre,  også 
kan  gøres  for  dine  egen  familie,  og  at 
de  også  har  brug  for  tjenester. 

50.  Hvis  en  lærer  i  skolen  eller  Kir- 

ken  har  betydet  noget  særligt  for  dig, 
så  fortæl  vedkommende  om  det  nu. 
Det  er  sandsynligt,  at  vedkommende 
ikke  ved,  at  han  eller  hun  påvirker  dig 
på  en  positiv  måde. 

51.  Tilbyd  dine  kunstneriske  evner 
til  fremstillingen  af  plakater  eller  ban- 
nere, så  wardets  aktivitetskomité  kan 
få  hjælp  til  at  reklamere  for  fremtidige 
begivenheder. 

52.  Betal  fasteoffer.  Du  hjælper 
derved  mennesker,  som  har  virkelig 
brug  for  hjælp. 

53.  Fremstil  visuelle  hjælpemidler 
for  familieaftener  til  kirkebiblioteket. 

54.  Find  ud  af,  om  der  i  den  by,  du 
bor  i,  findes  et  frivilligt  tjenesteprog- 
ram, som  har  brug  for  frivillige. 

55.  Når  du  giver  Mormons  Bog  til 
en  ven,  som  ikke  er  medlem,  så  lad  det 
omfatte  en  gavekort  til  en  eller  anden 
form  for  tjeneste,  som  f.eks.  husligt  ar- 
bejde, havearbejde  eller  børnepas- 
ning. 

56.  Når  en  mor  lige  har  fået  et  nyt 
lille  barn,  så  tilbyd  at  passe  de  andre 
børn,  så  manden  kan  besøge  sin  hustru 
på  hospitalet. 

57.  Tilbyd  at  tage  dig  af  de  andre 
børn,  så  moderen  kan  få  nogen  tid 
sammen  med  sin  nye  baby.  Eller  tag 
dig  af  den  lille,  så  hun  kan  få  tid  sam- 
men med  de  andre  børn. 

58.  Lav  et  pænt  takkekort  til  dine 
hjemmelærere. 

59.  Lad  dem,  som  er  handicappede, 
eller  som  af  anden  grund  ikke  kan 
skrive  breve,  diktere  breve  for  dig. 

60.  Glæd  dig  over  at  yde  tjeneste.  D 


STJERNEN 


39 


■  .  ■':■.'..  :  ■.■..:■  ■•  .  .  ;  :  :;  .  ■■■■■■  .  ;  *  '  , 


■:-:■. 


,,-    ■- 


/ 


K 

o 
o 
s 

Hl 

> 

m 

h 

LL 
< 

(- 

01 

a 

u 
K 

(- 
U) 

3 
_i 
J 


NOVEMBER     1990 

40 


Trehundrede 
pergamentruller 


MARIONA     WASHBURN 


Lad  de  døde  synge  frydesange  til  evig  pris  for  kong  Emanuel,  som  .  .  .  har 
bestemt  det,  der  vil  sætte  os  i  stand  til  at  udfri  dem  af  deres  fængsler;  thi  fangerne  skal  frigives' 

(L&P  128:22). 


Jeg  havde  været  i  Barcelona  i  Spanien  for  at  samle  de 
data,  som  var  fundet  af  en  af  min  mands  forfædre  i 
1800-tallet.  Min  mand  var  ikke  medlem  af  Kirken. 
Jeg  havde  fundet  næsten  200  navne.  De  kom  hoved- 
sageligt fra  dagbøger,  skrevet  på  katalansk,  mit  mo- 
dersmål. Jeg  vidste  at  foruden  disse  oplysninger,  havde  min 
mands  familie  omkring  tre  hundrede  pergamentruller  med 
slægtshistorie,  altsammen  skrevet  på  latin  i  håndskrift  fra 
det  15.  århundrede. 

Forskellige  omstændigheder  i  familien  gjorde  det  kun 
muligt  at  arbejde  med  disse  latinske  materialer  meget  kort 
tid,  men  jeg  var  ikke  i  stand  til  at  tyde  skriften.  Jeg  havde 
ingen  penge,  så  jeg  kunne  tage  fotokopier,  og  på  grund  af 
den  begrænsede  tid  sagde  jeg  til  en  veninde,  at  jeg  var  be- 
kymret for  de  sjæle,  som  måtte  vente  længere,  før  deres  or- 
dinanser  blev  udført. 

Min  veninde  foreslog,  at  jeg  fik  en  velsignelse  af  præste- 
dømmet. Det  gjorde  jeg  efter  faste,  og  i  forbindelse  med  vel- 
signelsen følte  jeg  en  stor  åndelig  styrke.  Men  den  store  op- 
gave gjorde  mig  stadig  modløs,  og  jeg  lagde  rullerne  væk  for 
en  tid. 

Da  jeg  til  sidst  kun  havde  en  uge  tilbage,  hvor  jeg  kunne 
oversætte,  gik  jeg  på  knæ  i  bøn  og  tryglede  om  hjælp.  Hvis 
det  var  Herrens  vilje,  bad  jeg,  så  lad  mig  kunne  være  et  red- 
skab til  at  hjælpe  med  at  forløse  disse  mennesker  fra  deres 
fængsel. 

Fra  dette  tidspunkt  blev  min  forståelse  af  skrivelserne 
bedre.  Jeg  var  endog  i  stand  til  at  oversætte  uden  ordbog. 
Hver  rulle  blev  lettere  at  læse,  og  jeg  læste  dem  hurtigere  og 


hurtigere.  På  en  eller  anden  måde  fik  jeg  den  fred  og  ro,  jeg 
havde  brug  for,  og  selv  om  jeg  arbejdede  om  natten  og  kun 
fik  nogle  få  timers  søvn,  var  jeg  ikke  træt.  Det  var  som  om, 
jeg  følte  tilstedeværelsen  af  dem,  jeg  arbejdede  for,  og  det 
gav  mig  den  åndelige  styrke,  jeg  havde  så  stor  brug  for. 

Jeg  opdagede,  at  rotter  havde  gnavet  i  dokumenterne  i 
løbet  af  århundrederne  og  havde  fjernet  nogle  af  oplysnin- 
gerne. Men  i  næsten  hvert  tilfælde  fandt  jeg  imidlertid  de 
oplysninger,  jeg  manglede,  andre  steder  i  dokumenterne. 
Når  jeg  havde  glemt  at  skrive  noget  ned,  fornemmede  jeg,  at 
jeg  skulle  læse  rullen  igen.  Når  jeg  rullede  den  ud,  fandt  jeg 
straks  de  oplysninger,  jeg  behøvede.  Når  oversættelsen 
blev  svær,  bad  jeg  oprigtigt  om  hjælp,  og  jeg  modtog  den 
altid. 

Jeg  færdiggjorde  oversættelsen  på  fire  dage,  lige  før  jeg 
skulle  af  sted.  De  oplysninger,  jeg  havde  samlet,  gik  tilbage 
til  år  1212.  Jeg  så  ikke  engle  og  havde  ingen  syner,  men  jeg 
havde  oplevet  et  mirakel  hver  dag  -  et  mirakel,  så  naturligt 
som  solen,  der  skinner. 

Jeg  vil  altid  være  taknemmelig,  fordi  min  Fader  i  Himlen 
hjalp  mig.  Nu  har  jeg  mere  end  nogen  sinde  før  et  vidnes- 
byrd om,  at  Jesu  Kristi  Kirke  af  Sidste  Dages  Hellige  har 
Elias'  ånd,  som  gør  os  i  stand  til  at  forløse  de  døde  fra  deres 
fængsel.  Jeg  ved,  at  ved  Ånden  vil  fangerne  blive  udfriet  „af 
deres  fængsel"  (L&P  128:22).  □ 


Mariona  Washburn  er  medlem  afMt.  Vernon  2.  ward  i 
Mt.  Vernon  Washington  stav. 

HVER  ISÆR 
VED  DERES 
EGET  NAVN 


CYNTHIA      PENNELL 


Natten  var  ved  at  falde  på,  da  vi  kørte 
mod  bjerget  med  den  flade  top,  hvor 
den  gamle  hyrde  boede.  I  aftenlyset  så 
man  seks  lasede  silhuetter  mod  den 
orange  himmel.  De  så  ud  som  fugleskræmsler  med 
hæslige  malede  ansigter.  Deres  lasede  sorte  tøj  blæste 
i  vinden.  På  dem  hang  dåser,  der  skramlede  med  en 
klangløs  lyd.  De  var  uhyggelige  og  ejendommelige, 
som  de  stod  der  i  tusmørket. 

Lidt  bange  for  de  mærkelige  figurer,  sagde  jeg  til 
min  kammerat:  „Jeg  er  ikke  sikker  på,  at  jeg  har  lyst 
til  at  køre  længere.  Hvem,  der  end  har  lavet  disse 
mærkværdige  tingester,  ville  sandsynligvis  ikke  være 
modtagelig  for  noget  af  det,  vi  har  at  sige."  Vi  vendte 
vognen  og  kørte  tilbage  gennem  de  store,  åbne  om- 


■■■'■     ■    '.       ..■■.■    .'.'         .■■"■■-■  . v-    ■.■-■   ....■  :  "  :■-        .  ■'  ■■     ■■-..     .'.■■  ■■■  :V\  :      '■:■■':,■:        .     ■■"■■■■■■     ■  ,■■■■<".. 


.;S,-i~v.  r'-L;-.;.  >:■:■.'■. 


.:.>;-:'■ 


V* 


\ 


;■■;■      '    -■■     -V;;  .'        ■       V  '  .        .        '■       :    .'-:  .  ■  '       ' 


.  . : 


„-^■--"'- 


l&s* 


råder,  som  var  Navajo-indianernes  reservat.  Som  missio- 
nærer i  Arizona  Holbrook  mission,  var  det  vort  ønske  at 
dele  evangeliet  med  alle,  men  måske  omfattede  det  ikke  den 
person,  der  havde  lavet  disse  mærkelige,  menneskelignen- 
de figurer. 

I  løbet  af  den  næste  uge  følte  vi  os  imidlertid  tilskyndet  til 
at  tage  ud  og  besøge  hyrden.  Da  vi  kørte  tilbage,  denne  gang 
i  dagslys,  så  vi  ham  stå  ved  et  gammelt  træ,  lige  så  urørlig 
som  et  af  de  fugleskræmsler,  han  havde  lavet.  Han  havde  en 
trækæp  i  hånden,  og  han  havde  en  lang  sort  frakke  på.  Stille 
iagttog  han  os,  mens  vi  stod  ud  af  vognen  og  nærmede  os. 
Hans  hår  var  hvidt.  Hans  øjne  var  rolige.  Der  var  intet  ud- 
tryk i  hans  rynkede  brune  ansigt. 

Min  kammerat  var  ny  missionær  og  kunne  ikke  tale  na- 
vaj  o-sproget.  Jeg  talte  det  ikke  særlig  godt.  Men  jeg  præsen- 
terede os  med  en  sætning  på  navajo,  som  stort  set  betyder: 
„Hej,  hvem  er  du?  Vi  er  missionærerne." 

Han  så  på  mig.  Jeg  tror,  at  han  var  imponeret  over,  at  jeg 
kunne  tale  nok  navajo  til  at  hilse  på  ham.  Han  svarede  mig 
på  engelsk:  „Jeg  er  baptist.  Ikke  høre  pajer.  Jeg  er  baptist." 

Hans  ord  var  hårde,  men  vi  følte  noget  andet  bag  dem  -  en 
venlighed,  en  velkomst,  der  var  tydeligere  end  hans  ord.  Vi 
sagde  ham  ikke  imod,  men  fortsatte  med  at  tale  med  ham,  og 
inden  længe  havde  vi  en  aftale  om  at  komme  tilbage  og  be- 
søge ham. 


I  de  måneder,  der  fulgte,  besøgte  vi  ofte  den  gamle  hyrde. 
Han  vandrede  langt  med  sine  får,  og  af  og  til  måtte  vi  køre 
op  til  bakketoppen  for  at  se  ud  over  landskabet  for  at  finde 
ham.  Disse  besøg  betød  meget  for  os. 

Der  var  ikke  noget  sted,  hvor  vi  kunne  sidde  og  tale  med 
ham,  fordi  hans  hytte  var  for  lille.  I  begyndelsen  sad  vi  blot 
bag  på  vores  truck.  Når  det  var  for  koldt,  klemte  vi  os  alle 
ind  på  forsædet.  Vore  besøg  varede  længe,  fordi  jeg  kun 
kunne  tale  lidt  navajo,  og  han  talte  ikke  ret  meget  mere  en- 
gelsk. Vi  lærte  sammen.  Jeg  pegede  på  et  træ  og  sagde  ordet 
på  engelsk.  Han  pegede  på  det  samme  træ  og  sagde  ordet  på 
navajo.  Så  gentog  vi  begge  det  nye  ord.  Lidt  efter  lidt  lærte 
jeg  nok  navajo,  og  han  lærte  nok  engelsk,  så  vi  kunne  kom- 
munikere. 

Vi  lærte  ham  gradvist  at  kende.  Vi  fandt  ud  af,  at  hans 
navn  var  Peter  Wolley.  Dette  navn  havde  han  fået,  da  han 
var  i  hæren  under  2.  verdenskrig.  Efter  adskillige  besøg  be- 
gyndte vi  at  undervise  ham  i  evangeliet.  Jeg  følte  stærkt  Ån- 
dens tilstedeværelse,  når  vi  talte.  Mit  navajo  var  ikke  fly- 
dende, alligevel  følte  jeg  mig  af  og  til  inspireret  til  at  bruge 
nogle  navajo-ord,  som  jeg  ikke  vidste,  at  jeg  kendte.  Selv  om 
vi  ikke  kunne  kommunikere  så  godt,  var  det  som  om,  han 
kendte  sandheden  i  det,  jeg  fortalte  ham. 

Han  var  navajo  helt  igennem,  og  han  lærte  os  mange  na- 
vaj o-skikke.  Jeg  lærte  ikke  at  være  så  nysgerrig,  for  det 
anses  for  at  være  uhøfligt  i  navajo-kulturen.  Da  jeg  holdt  op 
med  at  stille  spørgsmål,  og  når  han  ønskede  det,  fortalte  han 
os  om  sit  liv. 

Han  tog  os  med  ud  på  floden  og  ud  til  sine  yndlingsste- 
der. Han  viste  os  rævehuler,  og  der  hvor  prærieulvene 
havde  været.  Han  lærte  os  at  vogte  får.  Han  viste  os,  hvor- 
dan han  lavede  de  høje,  sortklædte  figurer,  som  var  årsag 
til  at  vort  første  besøg  sluttede  så  brat.  Det  var  ikke  men- 
ingen, at  de  skulle  skræmme  søstermissionærer,  men  at 
de  skulle  skræmme  prærieulvene,  som  kunne  skade  hans 
får. 

PETER  ELSKEDE  SINE  FAR.  HAN 
TOG  LAMMENE  MED  SIG  IND  1 
HYTTEN,  NÅR  NÆTTERNE  VAR 
KOLDE.  HAN  KENDTE  DERES 
NAVNE,  OG  HAN  KENDTE  DERES 
VANER  HVER  ISÆR.  HAN  VAR  EN 
MEGET  OMSORGSFULD  MAND. 


m 


ILLUSTRERET  AF  D1LLEEN  MARSH 


Han  elskede  sine  får  og  ledte  dem  mange  kilometer  hver 
dag  i  sin  søgen  efter  det  bedste  græs.  Han  tog  lammene  med 
sig  ind  i  hytten,  når  nætterne  var  kolde.  Han  var  en  meget 
omsorgsfuld  mand. 

Han  kendte  sine  får.  Han  kendte  deres  navne,  og  han 
kendte  deres  vaner  hver  især.  En  dag,  da  vi  ledte  efter  ham 
og  hans  flok,  så  vi  et  af  hans  får,  der  var  adskilt  fra  den  øvri- 
ge flok. 

Da  vi  fandt  ham,  sagde  jeg:  „Peter,  et  af  dine  får  er  væk. 
Vi  så  det  på  den  anden  side  af  bakken." 

Han  så  bemærkelsesværdig  rolig  ud,  da  han  hørte  nyhe- 
den, og  sagde:  „Åh,  det  ved  jeg.  Det  er  Box.  Han  er  den  æld- 
ste. Han  har  ingen  tænder.  Han  har  det  godt  nok."  Jeg  var 
forbløffet.  Han  vidste  alt  om  dette  får,  selv  om  det  var  ude 
af  syne.  Peter  så  min  overraskelse  og  smilede.  Han  havde 
ikke  flere  tænder  end  Box. 

Jeg  vidste,  at  jeg  virkelig  havde  vundet  hans  tillid,  da  han 
begyndte  at  kalde  mig  sin  „høje  hvide  ven".  Når  en  navajo- 
indianer  tiltaler  en  person  som  „min  ven"  og  ikke  ved  navn, 
er  det  en  stor  kompliment.  „Høj  og  hvid"  henviste  til  min 
højde  og  mit  lysblonde  hår. 

Engang  lavede  vi  en  dækserviet  til  ham.  Den  var  lavet  af 
papir,  hvorpå  bønnens  fire  trin  stod  skrevet.  Vi  havde  over- 
trukket den  med  klart  plastic,  og  han  lagde  den  på  sit  lille 
bord.  Han  elskede  den  lille  dækserviet,  og  jeg  tror,  det  var 


fordi,  han  elskede  bøn.  Han  havde  masser  af  tid  til  at  bede, 
når  han  vogtede  sine  får. 

Vi  underviste  Peter  i  syv  måneder,  før  jeg  blev  flyttet  til 
et  andet  distrikt.  Nogle  navajo-ældster  underviste  ham  de- 
refter på  hans  eget  sprog.  Han  var  modtagelig  for  deres  un- 
dervisning og  tilsluttede  sig  Kirken.  Jeg  er  stolt  over  at  have 
hjulpet  med  at  åbne  døren  for  min  gode  ven,  så  han  kunne 
modtage  evangeliet. 

Peter  kunne  ikke  komme  i  kirke  særlig  ofte,  fordi  der 
ikke  var  andre,  der  kunne  være  hos  fårene.  Han  boede  90 
km  fra  Kirken  og  han  havde  ingen  bil.  Han  kunne  ikke  gå 
så  langt,  og  der  var  kun  få,  der  kunne  køre  de  180  km  frem 
og  tilbage  over  kuperet  terræn  for  at  hente  ham  og  bringe 
ham.  Men  jeg  var  ikke  særligt  bekymret,  fordi  Peter  var  en 
god  mand,  som  levede  et  godt  liv.  Jeg  vidste,  at  hans  him- 
melske Fader  vidste,  hvor  han  var,  lige  så  sikkert  som  Peter 
vidste,  hvor  gamle  Box  var.  Endog  alene  på  toppen  af  sit 
fjerne  bjerg,  var  han  i  folden. 

Jeg  betragter  Peter  som  min  lærer.  Han  lærte  mig  det 
meste  af  det  navajo,  jeg  kan.  Han  lærte  mig  om  får  og  præri- 
eulve og  tålmodighed  og  stilhed  og  græsgange  på  øde  steder. 
Endnu  bedre  var  det,  at  han  lærte  mig  om  gode  hyrder,  som 
elsker  og  kender  hvert  eneste  af  sine  får,  selv  den  gamle 
uden  tænder,  som  ser  ud  til  at  være  borte  og  langt  fra  resten 
af  flokken.  □ 

BYG  DET  PÅ  RETTE  MÅDE 


VED  AT  FØLGE  FRELSEREN,  KAN  VI  GØRE  VORT 
LIV  TIL  ET  STORSLÅET  VÆRK. 


Der  findes  en  historie  om  en  ung  bygningskon- 
struktør, som  lige  var  blevet  selvstændig.  En  af 
hans  fars  velhavende  venner  besøgte  ham  og 
sagde:  „For  at  hjælpe  dig  med  at  komme  i  gang, 
vil  jeg  gerne  have,  at  du  bygger  et  hus  for  mig.  Her  er  tegnin- 
gerne. Spar  ikke  på  udgifterne.  Jeg  ønsker,  at  du  skal  bruge 
de  bedste  materialer,  der  findes,  og  jeg  ønsker  det  bedste 
håndværk.  Tænk  ikke  på  prisen.  Send  mig  bare  regninger- 


ne. 


Den  unge  bygningskonstruktør  blev  besat  af  ønsket  om  at 
berige  sig  ved  dette  gavmilde  og  ubegrænsede  tilbud.  I  ste- 
det for  at  ansætte  de  bedste  arbejdere  og  købe  de  bedste  ma- 


terialer, bedrog  han  sin  fars  ven  på  alle  mulige  måder.  Til 
sidst  blev  det  sidste  dårlige  søm  hamret  ind  i  den  sidste  dår- 
lige væg,  og  bygningskonstruktøren  gav  nøglerne  og  reg- 
ningerne til  sin  fars  gamle  ven.  Den  fine  mand  udskrev  en 
check  på  husets  fulde  pris  og  gav  så  nøglerne  tilbage  til  den 
unge  mand. 

„Det  hus,  du  lige  har  bygget,"  sagde  han  med  et  venligt 
smil,  „er  min  gave  til  dig.  Må  du  bo  lykkeligt  i  det!" 

Hvis  denne  unge  bygningskonstruktør  havde  overvejet 
konsekvenserne  af  sine  uærlige  tanker  og  handlinger,  så  var 
han  måske  kommet  til  en  fuldkommen  forståelse  af  det, 
Jesus  for  så  længe  siden  beskrev: 

ÆLDSTE     JOSEPH      B.WIRTHLIN 
DE      TOLVS      KVORUM 


ILLUSTRERET  AF  RON  PETERSON 


„Derfor:  enhver,  der  hører  de  ord,  jeg  her  har  sagt,  og 
handler  efter  dem,  han  ligner  en  klog  mand,  som  byggede 
sit  hus  på  klippegrund. 

Og  regnen  styrtede  ned,  og  vandstrømmene  kom,  og  vin- 
dene blæste  og  kastedes  mod  det  hus,  men  det  faldt  ikke;  thi 
dets  grundvold  var  lagt  på  klippen. 

Men  enhver,  der  hører  de  ord,  jeg  her  har  sagt,  og  ikke 
handler  efter  dem,  ligner  en  dåre,  som  byggede  sit  hus  på 
sand. 

Og  regnen  styrtede  ned,  og  vandstrømmene  kom,  og  vin- 
dene blæste  og  slog  imod  det  hus;  og  det  faldt,  og  dets  fald 
var  stort"  (Matt.  7:24-27). 


Mine  unge  venner,  I  har  hver  især  fået  mulighed  for  at  op- 
bygge jer  et  smukt  liv.  Det  er  i  høj  grad  op  til  jer,  hvilket  liv 
I  opbygger.  Må  jeg  komme  med  nogle  forslag  til,  hvordan  I 
opbygger  det  på  rette  måde. 

Nøglen  til  at  opbygge  et  godt  liv  er  at  grundlægge  dette  liv 
på  Kristus  og  hans  lærdomme,  at  „høre  de  ord,  jeg  her  har 
sagt,  og  handle  efter  dem"  (Matt.  7:24). 

Hvis  vi  efterlever  evangeliets  principper,  opfylder  vi 
Frelserens  udtalelse:  „I  er  verdens  lys"  (Matt.  5:14).  Når  vi 
besidder  dette  lys,  kan  vi  skinne  blandt  vore  medmenne- 
sker ved  hjælp  af  vort  liv  og  vore  gerninger,  og  påvirke  dem 
til  at  prise  vor  Fader  i  Himlen. 

Jesus  ønsker,  at  vi  alle  skal  kende  ham,  på  grund  af  denne 
kundskabs  store  magt  og  på  grund  af  den  ubeskrivelige 
glæde,  den  bringer  os.  Men  evangeliets  indflydelse  bør  gå 
videre  end  blot  til  den  individuelle.  Det  skal  være  som  et 
lys,  der  afviser  mørket  fra  alle  dem,  vi  færdes  iblandt. 
Ingen  frelses  kun  for  sig  selv,  ligesom  et  lys  ikke  tændes  for 
dets  egen  skyld. 

I  afsnit  39  i  Lære  &  Pagter  fortæller  Herren  James  Covill, 
en  nylig  omvendt,  at  hvis  han  virkelig  vil  acceptere  og  efter- 
leve evangeliet,  vil  han  modtage  „Talsmanden,  der  viser  alle 
ting  og  forkynder  rigets  fredelige  anliggender"  (L&P  39:6). 

Han  lovede  ligeledes,  „at  der  skal  hvile  kraft  over  dig.  Du 
skal  have  stor  tro,  og  jeg  vil  være  med  dig  og  gå  foran  dig" 
(L&P  39:12). 

Dette  løfte  gælder  for  alle,  som  er  trofaste.  Hvis  vi  opbyg- 
ger vort  liv  på  det  at  tjene  vore  medmennesker  og  Herren, 
har  vi  fået  løfte  om  hjælp  fra  den  største  bygmester.  Og  han 
ved,  meget  bedre  end  vi  gør,  alt  hvad  vi  behøver  for  at  gøre 
vort  liv  fuldkomment. 

I  et  andet  tilfælde  sagde  Jesus:  „Jeg  står  for  døren  og  ban- 
ker" (Åb.  3:20).  Medmindre  vi  åbner  døren  og  lader  ham 
komme  ind  i  vort  liv,  kan  han  ikke  komme  ind.  Kun  ved  at 
acceptere  vor  Frelser  og  gøre  hans  vilje,  får  vi  ønsket  om 
altid  at  gøre  det  rette. 

En  vigtig  del  af  evangeliets  første  princip  er  ønsket  - 
ønsket  om  at  elske  Gud  og  vor  næste  „af  hele  dit  hjerte, 
af  hele  din  sjæl  og  af  hele  dit  sind"  (Matt.  22:37).  Vi  må 
hver  især  arbejde  i  harmoni  med  Guds  vilje  og  skabe  en  ån- 
delig atmosfære,  som  bringer  Jesus  ind  i  vort  liv.  Dernæst 
må  vi  fortsat  leve  „med  øjet  alene  henvendt  på  Guds  ære" 
(L&P  4:5). 

I  vor  religion  og  vor  vidunderlige  kirke  har  alder  ingen 
betydning,  men  det  er  i  højere  grad  evige  principper,  der 
forener  os.  Mens  du  opbygger  dit  liv,  vil  din  tro  på  Jesus 
Kristus  og  hans  evangelium  vejlede  dig  på  samme  måde, 
som  det  vejleder  os,  som  er  ved  at  gøre  vor  bygning  færdig. 

Kristus  sammenfattede  nogle  af  disse  principper  på  en 
meget  levende  måde,  som  står  optegnet  i  skriften:  „Der  kom 
en  hen  til  ham  og  sagde:  Mester!  hvad  godt  skal  jeg  gøre  for 
at  få  evigt  liv?" 


Hvilket  menneske  ville  ikke  længes  efter  at  vide  dette, 
eller  give  alt,  hvad  han  ejede  for  svaret  på  dette  spørgsmål, 
især  hvis  det  kom  fra  Herren  selv? 

Og  her  er  svaret:  „Vil  du  gå  ind  til  livet,  så  hold  budene!" 
(Matt.  19:17).  Bemærk  de  magiske  ord:  „Vil  du  gå  ind  til 
livet."  Gå  i  sandhed  ind  til  livet!  Er  det  ikke  vort  virkelige 
mål?  Er  der  helt  alvorligt  andre  mål? 

Da  Jesus  blev  spurgt,  hvad  han  mente  med  „hold  bude- 
ne", sagde  han:  Du  må  ikke  slå  ihjel;  du  må  ikke  bedrive 
hor;  du  må  ikke  stjæle;  du  må  ikke  sige  falsk  vidnesbyrd;  - 
og  så  kommer  de  positive,  herlige  befalinger:  „Ær  din  fader 
og  din  moder,  og:  du  skal  elske  din  næste  som  dig  selv" 
(Matt.  19:16-19). 

Hvilken  fantastisk  plan  for  livet,  når  det  er  bedst!  Disse 
bud  og  alt  det,  de  omfatter,  udgør  en  vidunderlig  udford- 
ring og  et  uindtageligt  værn  mod  det  onde.  De  omfatter  den 
bedste  og  mest  værdifulde  brug  af  tiden,  og  de  vil  i  sandhed 
værne  om  vor  retskaffenhed  og  moral  og  hjælpe  os  med  at 
være  gode  eksempler.  Det  er  denne  form  for  opbygning  af 
liv,  der  er  mulig  for  sidste  dages  hellige. 

På  Joseph  Smiths  tid  spekulerede  medlemmerne  på,  om 
de  skulle  bygge  permanente  eller  midlertidige  hjem.  De 
flyttede  ofte  fra  sted  til  sted.  Men  profeten  sagde:  „Byg,  som 
om  I  skulle  blive  her  altid." 

Vi  kan  alle  lære  en  storslået  lektie  ved  omhyggeligt  at  stu- 
dere vor  historie.  Vor  kirkes  succes  kan  tilskrives  vor  tro  på 
Gud  og  vor  ledelse  under  stærke  og  hengivne  ledere,  der 
aldrig  gik  på  kompromis,  og  som  på  dynamisk  vis  holdt 
Jesus  og  hans  guddommelige  lærdomme  i  vor  midte. 

Hvis  vi  opbygger  vort  liv  sammen  med  og  for  Frelseren, 
vil  vi  bygge  det  af  de  bedste  materialer  og  med  den  største 
indsats,  vi  kan  yde.  Vi  vil  ikke  snyde  med  hensyn  til  studi- 
um, undervisning  eller  flid  eller  lydighed.  Vi  vil  ikke  forfal- 
ske det,  vi  prøver  at  opbygge,  og  vi  vil  ikke  drage  fordel  af 
vor  velgører,  som  har  givet  os  en  vidunderlig  mulighed.  Vi 
vil  ønske  at  bygge  noget  ærbart  og  solidt,  noget  der  er  den 
tillid  værd,  vi  er  blevet  vist. 

Når  vi  opbygger  et  sådant  liv,  vil  vi  ikke  alene  velsigne  os 
selv,  men  også  andre.  Og  når  vor  bygning  er  færdig,  vil  den 
være  storslået.  □ 

På  trods  af  nogle  særlige  udfordringer 
er  kommunikation  ikke  noget 
problem  for  familien  Ferguson  i 
Nordirland.  Se  „Lyt  med  hjertet"  på 
side  14. 

